
VDSZSZ: …Mónika kedves, mert hát ugye, te nem jársz ide, mikor vannak a VÉT ülések. Ó, hát ennek ilyen rituáléja van. Mert akkor ilyen, hát, különlegesen… mindenkit egyenként megkérdeznek. Persze. És hát, azt gondolom, hogy ez nemcsak a mi irányunkba való ellenérzetek okán fakad, hanem úgy általában így gondolja a MÁV, hogy ezt így kell helyesen tenni.
Munkáltató: A vágóképek készítésével kapcsolatosan nincsen, szerintem kifogás. Egyebekkel kapcsolatosan természetesen fenntartjuk a korábbi álláspontunkat. Arra majd nyilatkozunk, ha megkezdtük a tárgyalást.

VDSZSZ: Általában, a vágóképeken kívül mást nem tehetnek föl a…

Munkáltató: Sajtó részéről vágóképet készíteni lehet.

VDSZSZ: Csak azt lehet.

Munkáltató: Így van.

VDSZSZ: Részünkről bármit lehet. Részünkről lehet bármi. Akkor, mi is vágóképezünk, természetesen, akkor, hiszen azonos…

Munkáltató: Hát, ha van sajtóengedélyed, belépésre…

VDSZSZ: Van, van. Sajnos, van. Peched van, nem tudtad visszavonatni.

Munkáltató: Nincsen. Balázs, mi lenne ezzel a pech? Bocsánat, a sajtó részére miért ne lehetne? Semmi akadálya nincsen, úgyhogy csak egész nyugodtan.

VDSZSZ: Eddig a VÉT-en a vágókép sem hangzott el, mint lehetőség.

Munkáltató: Nem kérte senki.

VDSZSZ: Hát, most se kérte senki, csak te mondtad, hogy az lehet… majd egyszer. Majd egyszer, talán. De, minket nem zavar, mondom, hogyha a tévé itt van végig.

Munkáltató: Akkor, házigazdaként szeretnénk köszönteni a VDSZSZ Szolidaritás tárgyalódelegációját az általuk kezdeményezett még elégséges szolgáltatásra vonatkozó tárgyalás kapcsán. Egyúttal szeretném jelezni, hogy a munkáltatók részéről a korábbi kérésünk, az változatlanul adott, tehát szereplési lehetőséget kizárólag a VDSZSZ Szolidaritás képviselőinek szeretnénk biztosítani, a saját maguk által rögzített kép-, illetve hangfelvétel formájában. A munkáltatók részéről ehhez továbbra sem tudunk hozzájárulni ebben a formában, úgyhogy kérném szépen, hogy a már jól bevált gyakorlatot folytassuk ebben a tekintetben a jövőben is, és kérném szépen a VDSZSZ Szolidaritás tárgyalódelegációját, hogy ismertesse akkor, amit ismertetni szeretne a tárgyalás megkezdésekor.

VDSZSZ: Jó reggelt kívánunk mindannyitoknak. A helyzet az, hogy mint értesültem róla, sikerült a korszerűtlen, szalagos megoldás helyett már digitális módon is rögzíteni a tárgyaláson elhangzókat. Így nincs annak akadálya – ugye? –, hogy a tárgyalás végeztével a hanganyagot ugyanúgy megkaphassuk, mint ahogy a munkáltató birtokában az megvan. Ugye, nincs akadálya?

Munkáltató: Részemről van akadálya. A korábbi VÉT-eken, ugye, kijelentettem, és azt szeretném megismételni, hogy a munkáltató által készített hangfelvétel rögzítéséhez csak abból a célból vagyok, hajlandó hozzájárulni, hogy a szószerinti emlékeztetőt elkészítsék, és semmilyen más célú felhasználásra. Ugye, felhasználásnak számít az is, hogyha valaki része a hangszalagot kiszolgáltatja a munkáltató.
VDSZSZ: Jó, csak… az a nagy problémája van, amit már elmondtam egy jó párszor, hogy időben nagyon távol esik a megbeszéléseken elhangzottak felvétele, és annak a jegyzőkönyvbe való rögzítése. És azt gondolom, ez sérti a tájékoztatás szabadságához fűződő jogokat. Éppen ezért, ennek könnyítése érdekében, vagy megszüntetése érdekében továbbra is azt kérjük, hogy a munkáltató azt a hangfelvételt, ami itt elkészül, azt bocsássa a mi rendelkezésünkre. És hangsúlyozom, ennek semmifajta technikai akadálya nincsen. Most, hogyha valaki nem akar megszólalni, hát lelke rajta. Nem kötelező. Vagy pedig, hát, úgy kell fogalmazni, hogy abból ne legyen gondja a későbbiekben, ha úgy véli, hogy lehet belőle. Nem is igazán értem, hogy mi a probléma ebben, hiszen, hogyha tudják a felek mindegyike, hogy az ülésről szószerinti, illetve hát, nem szószerinti, ez hülyeség, hát, hangfelvételről készül majd a szószerinti, hát akkor annak függvényében moderálják magunkat, és olyan nyilatkozatokat tesznek, amit különösebben nem kell szégyellni a nagymama előtt otthon, mondjuk. Vagy a kisgyermek előtt, vagy az asszony előtt, vagy mit tudom én, ki előtt. Tehát, nekünk ez értelemszerűen nincs ellenünkre, sőt, kifejezetten kérjük azt, hogy a munkáltató ezt fontolja meg. Meg, hát azt se igazán értem, hogy miért pont a Bíró Tibor mondja ezt, ha csak nem ő a munkáltató képviseletében megjelölt személy, mert akkor ezt mondhatja. Egyet tehet, nem szólal meg. Mert, mondjuk, a hangfelvételről nem lehet azt mondani, hogy elbújok előle, mert ott nem kell. Ott, ha hallgatok, akkor nem látszom. Szemben a képpel, ott macerásabb, mert ott le kell magam takarni egy csuklyával, mondjuk, legalább, és akkor csak a szemem látszik ki. És akkor gondolhatják, hogy hóhér vagyok, vagy mit tudom én.
Munkáltató: Egy nagyon fontos dolgot, illetve kettőt szeretnék mondani. Az egyik az, hogy magánszemélyként nyilatkozott a Tibor, ezt, én is csatlakoznék ehhez a bejelentéshez. Ellenben, Balázs, ha kevesebb metaforával és hasonlattal beszélnél, akkor egy rövidebb hangfelvétel készülne, amit rövidebb idő alatt le tudunk íratni. Az írott szöveget, ahhoz mérten, hogy milyen mennyiségben fog a mai tárgyalás zajlani, a lehető leghamarabb le fogjuk íratni, és át fogjuk adni a részetekre, természetesen. Úgyhogy, ez is legyen akkor motiváció a minél rövidebb megnyilvánulásokra. Feltéve, hogyha már a műsoridő megvolt.

VDSZSZ: A… megjegyzéseket örömmel veszem, ez a szellemesség általában lenyűgöz. Nagyon ritka az az eset, amikor nem örülök neki. Az a helyzet, hogy vannak olyan ülések, ahol ennél sokkal hosszasabb hozzászólások léteznek – bizony, bizony –, és ennek ellenére a jegyzőkönyv pár napon belül elkészül. Na ugye? És ott eszébe nem jutna, figyelmeztetni.

Munkáltató: Egy órát egy nap alatt le tudunk írni, ezért mondom, hogy lassan térjünk inkább a dolog érdemére, ha lehet.

VDSZSZ: Eszébe nem jutna, figyelmeztetni… volt olyan kedves, eszébe nem jutna, mondjuk, a munkáltató figyelmeztetni a Felügyelő Bizottság bármely tagját, hogy korlátozza, vagy az Igazgatóság bármely tagját, hogy korlátozza a hozzászólását, mert esetleg nem készül el időben a jegyzőkönyv. Ez egy újszerű megközelítés. Ebből már csak egyenesen az következik, hogy remélem, nem fogom olvasni azt a Vasutas Magazinban, hogy emiatt nem tudja a MÁV teljesíteni azon jogos elvárását a vasutasoknak, hogy a VÉT jegyzőkönyveit, vagy az ilyen jellegű tárgyalások jegyzőkönyveit időben megkaphassák, mert egyes személyek túl sokat beszélnek.

Munkáltató: Javaslom, hogy térjünk a dolog érdemére. Azt mondtam, hogy egy óra felvételt körülbelül egy nap alatt le lehet íratni. És ennek megfelelően a lehető leggyorsabban a leírt szöveget közzé fogjuk tenni részetekre is, és elérhetővé. Úgyhogy, kérném szépen, térjünk az érdemi tárgyalásokra.

VDSZSZ: Várjál. Számoljunk. Akkor, azt mondod, egy óra szöveget egy nap, mondjuk, két óra, két napon belül. Egy kétórás tárgyalás két napon belül, egy háromórás három napon belül. Tehát, akkor így lehet számolni – ugye? –, megkapjuk. Jó. A legutóbbi…
Munkáltató: A jelen esetre vonatkozott ez Balázs, ha már az előbb elvetted a szót.

VDSZSZ: …a legutóbbi VÉT jegyzőkönyvét mind a mai napig nem kaptuk meg, sőt, az azt megelőzőt sem. Pedig, azóta ezek az időpontok jóval, már messze, meghaladták az általad említett számokat.

Munkáltató: Jó. Hát, ha most leíró vitát fogunk folytatni, azt mondtam, hogy ennek a témának a jelentőségére való tekintettel ezt soron kívül, egy óra, egy munkanap alatt – nagyjából – vállalható, és a különkérésednek megfelelően igyekszünk ezt megtenni. A VÉT-re vonatkozóan jelenleg ilyen szabály nincsen, megállapodni lehetne egyébként, ugye, ügyrend már nincsen, de most ezt el ne kezdjük, megvitatni, Balázs. Ha lehetséges, térjünk a dolog érdemére. Csak azért, mert összekevered a műfajokat. A még elégséges szolgáltatásról szeretnénk a három munkáltató részéről tárgyalni. Várnánk erre vonatkozóan akkor a szóbeli kiegészítésedet, fölvezetésedet. Köszönöm szépen.
VDSZSZ: Jól van, csak hát, ugye, nem értem, mi a különbség a még elégséges szolgáltatásról készült felvétel, és a VÉT-ről készült felvétel között. Úgy véljük, hogy az utóbbi talán fontosabb, mint a még elégséges szolgáltatásról való diskurzusnak a honlapon való megjelenítése, hiszen én nem tartom azt nagyon valószínűnek, hogy ezen meg tudunk egyezni. És arról nem is szólva, hogy én, bár nem vagyok jogász, mindig hangsúlyozom, a törvényből nem olvasom azt ki, hogy önálló műfajként kell a még elégséges szolgáltatásról tárgyalni, hanem az egyeztetés során a még elégséges szolgáltatásokban is meg kell állapodni. Az egyeztetés, az pedig a kollektív munkaügyi vitára vonatkozóan kell, hogy folyjék, akár a sztrájk alatt is. Ugye, ebben olyan különösebb vitánk nincsen. Hát, nekünk ugye, van egy lezáratlan kollektív munkaügyi vitánk az adott cégekkel, imígyen a MÁV Zrt-vel, a MÁV-START Zrt-vel és a MÁV Gépészeti Zrt-vel, ha jól emlékszem, és ennek egy eleme most már, hogy a törvényalkotó úgy döntött, a még elégséges szolgáltatásról is való megállapodás. De, nem kizárólagos eleme. Tehát, a kollektív munkaügyi vita, az, mert így változott a törvény, nem változott, tehát abban még a feleknek – legalábbis, szerintem –, az elsődleges feladatuk, kötelezettségük az, hogy mi módon tudják elkerülni a sztrájkot, nem pedig az, hogy megállapodjanak a még elégséges szolgáltatásban. Tehát, azt gondolom, hogy először lehet, hogy erről kellene szót váltani, hogy a munkáltató az elmúlt időszak történéseire figyelemmel milyen lehetőséget lát arra vonatkozóan, hogy a kollektív munkaügyi vitában megfogalmazottakra egyfajta egyezségi ajánlatot tesz. Hiszen, az elmúlt alkalommal ezek az ajánlatok mindannyiszor a nulla szinten maradtak meg, és akkor azt gondolom, hogy pozitív megközelítéssel állok a kérdéshez, ha a nulla szintet említem. Tehát, szívesen hallgatnám, hogy a társaságok képviselői, és nyilván, kell, hogy legyen ilyen meghatalmazásuk, ugye, az Mt. 13.§-ra hivatkozóan is, tudnak nyilatkozni a vonatkozásban, hogy az általuk jól ismert, hiszen, azt fel sem merem tételezni, hogy elfelejtették, hogy miről szól a kollektív munkaügyi vita, ha meg igen, akkor felkészültek rá, tudnak arra vonatkozóan nyilatkozni, hogy mennyiben látják lehetőségét annak, hogy ezt a kollektív munkaügyi vitát eredménnyel, akár a mai napon lezárjuk. Hangsúlyozom, akár a mai napon lezárjuk. És akkor mára a még elégséges szolgáltatásról való tárgyalásra nem is igazán kellene, hogy sor kerüljék, hiszen ez nem egy generális tárgyalás lesz. Az adott helyzetre vonatkozóan értelmezhető számunkra, tehát mindig a vonatkozó kollektív munkaügyi vitára kell a még elégséges szolgáltatásokban megegyezni, és nem pedig általánosságban. Ugye, kivéve, hogyha a törvény más szabályt állapít meg. De hát, itt most nem erről van szó. Köszönöm.
Munkáltató: Van sajnos, egy alapvető műfaji problémánk ezzel a dologgal, hogy a munkáltatók megkapták a VDSZSZ Szolidaritásnak ezt az első munkanapon papírra vetett levelét, amiben az szerepel, hogy kezdeményezzük, hogy a még elégséges szolgáltatásokról a tárgyalásokat kezdjük meg. Valamennyi munkáltató itt, ma, abban a hiszemben ült le ide, hogy a még elégséges szolgáltatásokról fogunk tárgyalni, ezért a munkáltatók részéről a mai nap csak erről tudunk, és kívánunk tárgyalni. Amennyiben a kollektív munkaügyi vita nyolcvan akárhányadik folytatását óhajtjuk kezdeményezni, akkor ezt is tudjuk kezelni, természetesen, de erre ma nem készültünk, nem erre számítottunk, hiszen a levélben ez nem szerepelt. A kollektív munkaügyi vita tárgyában ma nem tudunk tárgyalásokat egymással folytatni, ezt szeretném bejelenteni.

VDSZSZ: Ó, kedves Endre, most… ja, igen. Hát, a műfaji kérdések. Most tisztázhatjuk. Most akkor ez ilyen kettőnk közti baráti polemizálás, mert ennek sincs semmi akadálya részemről, vagy pedig hivatalos tárgyalás a MÁV társaságok és a VDSZSZ között? Bocsánat, a VDSZSZ Szolidaritás között. Mert, hát, ő hirdetett kollektív munkaügyi vitát. Engem egyik se zavar, csak tisztázzuk. Mert elég… tehát, évődhetünk ezen a kérdésen. Az én nyomorult logikám szerint, ahogy már ezt elmondtam, azért, mert mi megkerestünk titeket levéllel, hiszen ez törvényi kötelezettségünk, hisz egy folyó munkaügyi vita van, és ezt a folyó ügyekre is alkalmazni szükséges, és hogyha ne adj isten, holnap bárki, vagy ma, sztrájkot kezdeményezne, munkavállalói jogon, ezt megteheti, viszont amennyiben a még elégséges szolgáltatáson nincs egyezség, akkor a sztrájk nyilvánvalóan, jogellenessé válna. Tehát, ilyetén, mivel ez a kollektív munkaügyi vita él, és létezik, azonnal el kell kezdenünk a még elégséges szolgáltatásról való tárgyalást, és nagyon remélem, hogy minden munkavállaló, mert ez munkavállalói jog, a sztrájkban való részvétel, tisztában van a törvényi kötelezéssel, és senki nem kezd el, mondjuk ma sztrájkolni. Holott, erre joga van. Függetlenül attól, hogy mi ebben meg tudunk egyezni, vagy sem. Ez egy érdekes állapot. Mert, ez gondolom, az kellene, hogy minden egyes munkavállaló tisztában legyen azzal, hogy ez a törvényváltozás számára mit jelent. Hiszen, anélkül is ezt a sztrájkot meg lehet kezdeni, hogyha mondjuk, a VDSZSZ Szolidaritás nem hirdeti meg. Mert nem köteles. A hét nap eltelt. Ez csak, hogy meghirdeti a sztrájkot, az csak egy gesztus, vagy egy szokásjog. Egy sztrájkot kell meghirdetni a szakszervezetnek, ez pedig a szolidaritási sztrájk. Ezt meg kell hirdetni, de hát itt most nem erről szól a történet. Tehát, éppen azért is gondolom továbbra is azt, hogy szükséges lenne a munkáltatónak a kollektív munkaügyi vita tárgyában nyilatkozni és tárgyalni is, hiszen hogyha ne adj isten, ebben a kérdésben ma meg tudnánk egyezni, úgyis csúnya az idő, senki, gondolom, nem akar elmenni kirándulni, vagy mit tudom én, más egyéb helyre, sétálni a Margit-szigetre, mert hát, nem túl romantikus hozzá – még egyszer – a klíma. Ráérünk. Akkor, le tudnánk zárni ezt a több éve húzódó problémát, és nem terhelné a továbbiakban a feleket ez az egyébként tényleg nyomasztó körülmény. Hiszen, akár a bértárgyalások vonatkozásában nehezíti a helyzetünket, ami hat a Kollektív Szerződésre is, hat a mit tudom én, milyen távú megállapodásra vonatkozóan is, és hát nyilvánvalóan a még elégséges szolgáltatás tárgyalásait sem pozitívan mozdítja elő. Az pedig, ha munkáltató nem készült, hát, az több mint szomorú. Hiszen, ahogy elnézem a jelenlévőket, zömmel olyanok vannak itt, akik mindenhez értenek, csak éppen a még elégséges szolgáltatás meghatározásához nem. Tekintettel arra, hogy nem közlekedési szakemberek. Gondolom, akinek nem inge, nem veszi magára. Tehát, nehezen tudják ezt eldönteni – az első sorban ülőkre gondolok, egy nagy részükre –, hogy a még elégséges szolgáltatáson egyáltalán, mit kell számukra érteni. Hát, megfelelő ismerethiány miatt. Nem azért, mert buták lennének, isten ments, csak hát, megfelelő ismeretekkel, hát honnan rendelkeznének. Ha csak nem autodidakta módon készültek. Azt is lehet, nem tilos.
Munkáltató: Próbálnék akkor rövidebben azért válaszolni a részünkről. Végül is, ne becsüld alul azért a munkáltatói oldal képviselőinek a kapacitását ebben a dologban. A másik az, hogy nem kétszemélyes dialógus folyik, hanem egy még elégséges szolgáltatások mértékére és feltételeire vonatkozó tárgyalás kapcsán ülünk itt, részint szakszervezet részéről, részint munkáltatók részéről. Amíg itt bárki mást nem nyilatkozik, akármelyik munkáltató részéről, nyugodtan tekintheted, hogy itt bármely megszólalónak az álláspontja, így az enyém is, mind a három munkáltatónak a nevében szól hozzád, úgyhogy emiatt ilyen típusú… hát, úgy, hogy itt ülnek, és ha azt mondja a MÁV Gépészet, hogy nem ért egyet azzal, amit én itt, mint MÁV Zrt. munkavállaló mondok, akkor föl fog szólalni, hogy eb ura fakó. Ugyanez a helyzet, gondolom, Apavári urat elég régóta ismered, hogyha bármilyen kifogása van az elhangzottakkal, akkor azt fogja mondani, hogy na, ő ehhez nem adja a nevét és az általa képviselt szervezetnek a logóját és egyebeket. Úgyhogy, emiatti aggályaidat oszlasd el nyugodtan magadban. Ilyen típusú probléma nincsen. A kockázatok kapcsán annyit szeretnék mondani, hogy amennyiben a VDSZSZ Szolidaritás visszavonja a korábbi sztrájkfelhívását, akkor nincs az a hihetetlen kockázat, hogy esetleg valaki belefog az önállósított sztrájkba, és akkor véletlenül a VDSZSZ-re ebből bármi negatív következmény hárulna. Viszont, a negyedik dolog – és ez a legérdemibb –, hogy a kollektív munkaügyi vitáról ma, itt a munkáltatók részéről nem kívánunk, nem tudunk, és nem fogunk tárgyalni. Nem tudom, ez eléggé kerek válasz volt-e ahhoz. Nem erre kaptunk ma kezdeményezést. Amire kaptunk kezdeményezést, annak a tárgyában készültünk, jöttünk ide, szakemberek, kevésbé szakemberek, autodidakták és mindenféle egyebek. Úgyhogy, szeretném kérni, hogy erre vonatkozóan kezdjük meg a tárgyalást, ha erre még fönntartod a kezdeményezésedet. 
VDSZSZ: Hát, ez nagyon meglep, amit most itt elmondtál. Egyfelől azért, mert úgy vélem, hogy a Gt. szerint itt mindegyik társaság önálló félként jár el. Nem láttam különösebb… nem láttam ilyen jellegű meghatalmazást, hogy fölhatalmazták volna a MÁV Zrt-t, hogy a nevükben és helyettük tárgyaljon, mert ha igen, akkor mi a fenének jöttek ide. Akkor nem értem a dolgot. Tanácsadónak? Tehát, az, hogy a MÁV Zrt-nek van egy álláspontja, az az ő dolga. Ha ezt, mint többségi tulajdonos, kényszeríteni kívánja a többi társaságára, azt a megfelelő szabályok szerint teheti meg, mondjuk, alapítói határozattal, ha nem tévedek. Na most, az alapítót nem látom itt. Ebből fakadóan a határozat megírása, az még rendben is lenne, csak annak az aláírása ütközne némi nehézségbe. Úgyhogy, ezt az érvelést nehezen tudom befogadni. A másik pedig az, hogy – még egyszer – a törvény szerint a még elégséges szolgáltatásról való megállapodás, az a kollektív munkaügyi vita megnyitását követő tárgyalási folyamat elemeként kell, hogy tekintődjék, különösképpen akkor, amikor a hét nap eltelt. És majd mutasd meg nekem ebben a… a törvényben azt a fejezetet, mert lehet, hogy elkerülte a figyelmemet, vagy bármelyikünkét, hogy a sztrájkot meg kell hirdetni. Mutasd már meg, légy szíves. Hol van benne. Ha meg tudod mutatni, akkor rendben van. Tehát, azt gondolom, hogy a sztrájkfelhívást akkor tudjuk egyébként visszavonni… ezek is olyan jogi klauzulák, amik nincsenek szabályozva. Vissza se kell vonni a sztrájkfelhívást, könyörgöm. A kollektív munkaügyi vitát le kell zárni. Ha le van zárva a kollektív munkaügyi vita, akkor onnantól nincs helye a sztrájknak, a tekintetben. Nem pedig a sztrájkfelhívást kell visszavonni. A sztrájkfelhívást ki sem kell bocsátani. Leszámítva –még egyszer – a szolidaritási sztrájk esetét. Mert annak az indítása a szakszervezetnek a joga. A sztrájkjog a munkavállalói jog, ami akkor nyílik meg, ami most már helyesen, mert korábban ugye, rossz hivatkozás volt, de most már ugye, ha a kollektív munkaügyi vita megindításától számított hét nap eredménytelenül telt el. Akkor, ha bármely munkavállaló, aki hát, nyilván érintett ebben a kollektív munkaügyi vitában, sztrájkba léphet. Függetlenül attól, hogy a szakszervezet, aki a kollektív munkaügyi vitát megindította – abban se vagyok biztos, hogy azt csak szakszervezet indíthat-e, de mindegy, most így, fejből, de maradjunk annál, hogy a szakszervezet, aki ezt megindította –, kibocsát-e sztrájkfelhívást, vagy sem. Úgy gondolom, hogy ebben nincs eltérő álláspont kettőnk között. Éppen ezért lenne fontos, ezért is lenne fontos az, hogy a kollektív munkaügyi vitában előbbre tudjunk lépni. Hát, az, hogy nincs felhatalmazásotok, ezt nem igazán értem, hiszen a kollektív munkaügyi vita, nyitott. Nincs lezárva. Ki mondta azt, mondjuk, az Endrének, mert mint látom, ő vezeti a tárgyalást, tehát akkor nyilván ő a munkáltató képviselője, ő szólal meg, folyamatosan, ki mondta azt az Endrének, hogy a kollektív munkaügyi vitáról nem szabad szót ejteni a tárgyaláson? Szót kell ejteni, hiszen – még egyszer – a kollektív munkaügyi vita része a még elégséges szolgáltatásról történő tárgyalás, illetőleg a megállapodás megkísérlése. Itt a tárgyalásról van szó, hiszen, hogyha nincs megállapodás, akkor bármely fél kérelmére bírósághoz fordulnak a felek, akik aztán az ott lévő eljárási rend szerint döntenek. Én így látom, bár most mondom, hogy nem vagyok felkészült jogi tudora ennek a kérdésnek sem.
Munkáltató: Egy nagyon profán hasonlatot tudok csak, erre mondani. Olyan, mint mikor valakit vendégségbe hívsz vacsorára, majd befogod betont keverni. Gyakorlatilag erről szól, Balázs. Szeretném kérdezni, hogy tudunk-e tárgyalni az általatok kezdeményezett még elégséges szolgáltatásról, vagy nem volt megfelelően a levél megírva. Vagy nem tudom… a kollektív munkaügyi vita tárgyáról nem felhatalmazás hiányában, hanem kezdeményezés hiányában nem tudtunk tárgyalni. Ma nem erre készültünk, nem erre jöttünk ide, nem ez a tárgyalásnak a tárgya. Saját leveledet kellene ebben a tekintetben, illetve bocsánat, Gaskó elnök úr által aláírt levelet kellene. Úgy gondolom, hogy ez teljesen egyértelmű, Zoli, nézzétek meg, hogy mit írtatok le. Az van benne, hogy kezdeményezzük, hogy a még elégséges szolgáltatásokról szóló tárgyalásokat kezdjük meg. Mindig is külön témaként kezeltük. Többek között, hogy mondjak erre példát, hogy miért, nem véletlenül volt több eset a kollektív munkaügyi vita tárgyalásában. Az le van maradva, abból csak nyolcvan valamennyi volt, a kollektív munkaügyi vitából, míg a még elégséges szolgáltatásról csak hetven akárhány alkalommal tárgyaltunk. Tehát, a dolog, az így működik. Nem egy érdek… hát, elég érdekes dolog, hogy elkezdünk akármi másról beszélni, mint ami a megbeszélés tárgya volt. Nem erre tűztük ki, nem erre készültünk föl, nem ezért jöttünk ma ide. Amennyiben a kollektív munkaügyi vita érdemében is óhajtasz majd tárgyalást kezdeményezni, annak is megvan a módja, ismert. Tehát, nincsen ezzel semmi probléma. Köszönöm.

VDSZSZ: De, Endre, hát bocsánat, ne hivatkozzunk a múltra, mert azóta sok víz lefolyt a Dunán, és sok személy cserélődött a… közül. Korábban, az, hogy a még elégséges szolgáltatásokról mi egyáltalán tárgyaltunk, az a részünkről gesztus volt. Hiszen, egyeztetés volt előírva. Egyeztetés. Egy, egyeztetés és nem több. Amire akkor korábban, a bíróság több alkalommal rámutatott, hogy ennek hiánya, a megegyezés hiánya a sztrájk jogszerűségét nem befolyásolja. Most változott a helyzet, mivel erről meg kell… tehát, csak egyezség… illetve, bocsánat. Csak a még elégséges szolgáltatás megléte esetén – így jól mondtam? – van lehetősége a sztrájknak, ezért ez a fajta elem változott, és nemcsak egy gesztus, hanem egy kötelező elemévé vált a kollektív munkaügyi vita tárgyalásainak. Az fel se merült bennünk, hogy a munkáltató ezt a logikai okfejtést magában – vagy nem magában, hanem saját berkein belül – nem gondolta végig. Hát, bocsánat. Hát, nem akartunk ilyen szájbarágósan fogalmazni. Ennyi az egész. Nem akartuk megbántani a munkáltatót, hogy így megmagyarázzuk az összefüggéseit, a mostani törvény által előidézett, tényleg új helyzetnek. De hát, ezt nem lehet bűnünkké róni, sőt, ezt szerintem, javunkra kellene értékelni a munkáltató képviselőjének, hogy olyannak tekintettük őket, amik egy ilyen viszonylag egyszerű szövegezésű és hát, nem túl hosszú jogszabályt a kellő tartalommal tudnak értékelni. Pusztán emiatt maradt ki az a rész a dologból, amit ti olyannyira hiányoltok. Semmi másért. De hát, hogyha egyébként ez a vágyatok, hát akkor ezt én… de hát, elmondtam már szóban is, hogy a kettőt együtt gondoljuk. És még egyszer, hát hogy tárgyalhatnánk mi addig a még elégséges szolgáltatásról, ameddig a munkáltató nem nyilatkozik a tekintetben, hogy a korábban, a sztrájkok alapját képező követelésekről mennyiben változott meg az álláspontja.

Munkáltató: Nem kaptam választ a kérdésemre.

VDSZSZ: Melyikre, Endre? Mert annyi volt.

Munkáltató: Egy volt. Kíván-e a VDSZSZ Szolidaritás ma, az itt jelenlévő három munkáltatóval a még elégséges szolgáltatásokról tárgyalást folytatni, avagy nem?
VDSZSZ: Már bocsánat, hát mi kértük. A betonkeverést meg végképp nem értem. Hát, azt gondolom… a betonkeverés és a még elégséges szolgáltatástárgyalásra való invitálásnak az összekeverése, az egész fantasztikus, és hát újszerű hasonlat. Megfontolandó. De, nem, nem, nem. Nem kívánunk betont kevertetni senkivel. Nem. Viszont, szeretnénk hallani azt a nyilatkozatot a munkáltatótól, hogy mennyiben változott az álláspontja az elmúlt hónapok alatt a VDSZSZ által benyújtott kollektív munkaügyi vitákkal kapcsolatosan, mondjuk, a mellékvonalak tekintetében. De hát az, mondjuk, lezárulni látszik, de hát azért azt csak úgy mellékesen, mert akkor nagyon be akartak zárni mindent, hogy most is még annyira be akarják-e zárni. Jó, mindegy, azt nem mondom. Az gonoszkodásnak is tűnhetne. Mert akkor nagyon be akartak zárni mindent. De, a többi, az változatlan, tehát a privatizáció, a kiszervezéshez kapcsolódó pótlék, amit ugye, más cégek, kivéve a MÁV Gépészet, a MÁV-START és a Trakció Zrt-k nem kaptak meg. A Trakció Zrt-vel szemben ilyen követelésünk ugye, már nincs, mert ott aláírták a bérmegállapodást, a kettővel nyilvánvalóan van. Miképpen változott? Gondolom, erre az első sorban ülők javarésze tud, nyilatkozni, és szerintem, az együttműködés jegyében kell is, hogy nyilatkozzon. Bár, azon túl más kényszer nincs, csak a szó kényszere.

Munkáltató: Még egy kérdéssel kell bővítenem a programot. Akkor a mellékvonalak tekintetében a kollektív munkaügyi vitát visszavontnak tekinthetjük ezek szerint? Mert ez hangzott el. Csak, hogy jól értjük-e, amit mondasz.

VDSZSZ: Az a helyzet, hogy én se készültem föl abszolút tökéletességgel ebben a dologban, a mellékvonalak ügyében. De hát a mellékvonalak dolgában talán nem is… ja, hülye vagyok. Hát, a mellékvonalak dolgában a munkáltatóval nincs mit, tárgyalni, mert butaságot beszéltem, bocsánat. Hiszen, ott, azt a kormánnyal folytattuk azt a tárgyalást. Persze, persze, persze. Itt pusztán csak arra utaltam, csak, nem, itt pusztán csak arra utaltam, hogy akkor, amikor erről folytak a tárgyalások, akkor a munkáltató, hát, nagy elánnal helyeselte a kormányzatnak akkori szándékát, és hát abszolút egyetértett ott minden egyes, kiejtett szavával. És hát gyakorlatilag bőszen segítette is annak megvalósulását. Hát, ami hogy, hogy nem, időközben, hogy itt fordult a kocka, változott, mert ahol szüneteltették a személyszállítást, és nagyon meg tudták magyarázni, a MÁV illetékes szakemberei, hogy erre miért van szükség, segítve a kormányzat áldozatos tevékenységét, most ugyanúgy meg tudták azt magyarázni, hogy miért van szükség az újraindítására. Bocsánat, hát ebben tévedtem, elnézést kérek.

Munkáltató: Oké. Mint ahogy jelezted, hogy vannak azért felkészülési hiányok, ezek szerint nemcsak a mi oldalunkon, nem elevenítettük föl teljes mértékben mi sem, ennek a hős eposznak az összes elemét, mind a nyolcvan akármennyit. Szeretném kérni, hogy a még elégséges szolgáltatásra vonatkozóan kezdjük meg a tárgyalást, amire vonatkozóan ma jöttünk. Vagy, ha ezt nem óhajtod, akkor viszont zárjuk le, mert azért van még egykét, emellett még elvégzendő feladat a mai napra. Tehát, azért, hogy itt ülünk negyven perce, és kiderült, hogy mégsem a még elégséges szolgáltatásról kíván a VDSZSZ Szolidaritás tárgyalni, amit a levelében írt, hanem egyéb dolgokról, ezért így nem tudjuk ezt a dolgot kezelni. Tehát, ismételten szeretném kérdezni, hogy tudunk akkor a kezdeményezésnek megfelelően a még elégséges szolgáltatásról tárgyalni, avagy nem.

VDSZSZ: Mivel, hogy voltál olyan kedves, te is segítettél nekem, hát nyilván én is segítek neked ebben a dologban, természetesen, hogy a még elégséges szolgáltatásról muszáj tárgyalnunk, hiszen ez törvényi kötelezés, de a munkáltatónak pedig muszáj tárgyalni ugyanúgy, a kollektív munkaügyi vitában megfogalmazottakról is, ezzel egy időben. Ez elől nem zárkózhat el. Nem szabhat más időpontot, és nem választhatja szét most, itt már a két eseményt egymástól, szerintem. És még egyszer, a sorrendiség pedig azért fontos, mert egyáltalán nem mindegy, hogy milyen még elégséges szolgáltatásra tesz javaslatot, mondjuk, a VDSZSZ, amennyiben megismeri a munkáltató ezen álláspontját. Persze, ha a munkáltató mély hallgatásba burkolózik e vonatkozásban, ilyen egyfajta szájzárként meg nem nyikkanna, hogy miképpen módosult, vagy változatlan az álláspontja. Azt nem lehet nekünk felróni, hogy mi emiatt a még elégséges szolgáltatásokról való tárgyalást szabotálnánk, hátráltatnánk, sőt, pont az ellenkezőjéről van szó. Elősegíteni kívánjuk, hiszen, nem célunk az, hogy egy olyan… hiszen, a… a következő. A munkáltató azt mondja, hogy ő nem hajlandó egy jottányit se elmozdulni arról az álláspontjáról, amit ez idáig képviselt ezekben a kérdésekben, akkor értelemszerűen a még elégséges szolgáltatás is egy olyan mélységű a részünkről, ami nagy nehézségeket kell, hogy jelentsen a munkáltatónak. Hát, ez egyértelmű. Amennyiben a munkáltató kegyeskedik… hajlandóságot mutatni arra, hogy az idők változására is figyelemmel, meg úgy mindenre, az általunk benyújtott kollektív munkaügyi viták vonatkozásában egyfajta más, a korábbihoz képest, számunkra pozitívként értékelhető nyilatkozatokat tesz, akkor a még elégséges szolgáltatás vonatkozásában is változtatunk azon az álláspontunkon, amit még teljes mértékben ismerhet a munkáltató. Tehát, én azt vélem, hogy ez az együttműködésnek az egyik leghimnikusabb állapota, amit most mi kínálunk. Hiszen, mi azt feltételeztük, hogy a munkáltató átgondolta azt, hogy egy általunk nem kívánt, de óhatatlanul, amennyiben nem tudunk egyezségre jutni, bekövetkezendő sztrájk esetén mily mértékben terheljük a MÁV amúgy is ingatag gazdasági alapjait egy sztrájkkal. Ennyi az egész. Ha meg tudunk egyezni a kollektív munkaügyi vitában támasztott követelések tárgyában, hangsúlyozom, meg tudunk egyezni – ez fontos, egyezségről van szó –, akkor a még elégséges szolgáltatásról való tárgyalás akár formálisnak is tekinthető lehet. Köszönöm.
Munkáltató: Jó. Tehát, akkor, ha már nem tudom, hányadik próbálkozásra sem sikerült megérteni. A még elégséges szolgáltatásokról kezdeményeztetek tárgyalást. Nyolcvan alkalommal elfogadtad… tessék? Nyolcvan alkalommal elfogadtad, hogy külön kezdeményezésekkel ment a még elégséges szolgáltatásról, és a kollektív munkaügyi vitáról a tárgyalás. Egyébként pedig, ha jól emlékszem, a legutóbbi VÉT-en, ott hoztátok fel a kollektív munkaügyi vitának a folyamatban lévő tartalmát. Tehát, az, hogy te, most itt, a kollektív munkaügyi vitáról szeretnél tárgyalni, erre semmilyenfajta jelzése és kezdeményezése nem volt a VDSZSZ-nek. Itt, mi, most, ebben a formában még elégséges szolgáltatásra jöttünk, tárgyalni. A kollektív munkaügyi vitáról nem nyilatkozunk.

Munkáltató: És azt a jogalapot pedig, Balázs, amit nagyon szeretném, ha megjelölnéd annak az okfejtésnek, amit itt a különböző mit, hogyan, kötelező, milyen sorrendben, mikor, meg nem tudom, micsoda. Volt egy kezdeményezés. Tehát, értem én, hogy te is értelmezed a törvényeket, ez nagyon helyes és előremutató és bátor dolog, de úgy gondolom, hogy azért többet nem kellene, amikor óva inted a munkáltatót, hogy nehogy olyat olvasson ki a törvényből, ami nincs benne, kifejezetten, ugyanettől óvnálak én is téged, hogy ilyenfajta értelmezésbe menjél. Teljesen komolyan mondom azt, hogy a levél alapján – merthogy mi komolyan vesszük a VDSZSZ Szolidaritás által írott, különböző írásos műveket, leveleket, kezdeményezéseket, felvetéseket –, ide fehéren-feketén az van írva, hogy a még elégséges szolgáltatásra vonatkozó tárgyalásokat. Azért kértük az időt, ugye, ezt is bejelentettük, hogy végiggondolhassuk, megfontolhassuk, mit jelent az új jogszabály, milyen kötelezettségei vannak a feleknek, hogyan változott a feleknek a helyzete a nagyvonalú gesztust követően. Most már milyen új helyzet állt elő ebben a tekintetben. Erre készültünk. Ez most lehet, hogy hihetetlennek hangzik, én örömmel vállalom a hazugságvizsgáló gépet is, hogyha hoztatok esetleg ilyet, hogy volt-e arról ma egyetlen, fél gondolatom is, hogy a kollektív munkaügyi vitára, és annak a követeléseire vonatkozó kezdeményezésről kellene ma, tárgyalni. Ide még elégséges szolgáltatás van írva. Kezdjük meg erről, mert ezért tényleg kár, az időt tölteni.
VDSZSZ: És hozzájárulsz ilyen hazugságvizsgáló gép alkalmazásához? Mert akkor szerzünk egyet, így kíváncsiságból. Kérünk kölcsön. Nem. Hát, kimondta, hazugságvizsgáló gép. Hát, az Endre legalább bátor gyerek. Rendes srác azért végül is, mert tényleg, ez egy nemes gesztus a részéről. Szép dolog. Még egyszer, a levél vonatkozásában azt gondolom, hogy semmi ellentmondás nincs az itt elhangzottak és az abban foglaltak között. Az, hogy ki, miképpen értelmezi. Én arról nem tehetek, hogy a Mariann 45 per eltelte után is ott tart, ahol még a korábbi törvény tartott. Hát, az már elmúlt. Örömünkre, bánatunkra, teljesen mindegy, de az már elmúlt az a világ, azt nem lehet alkalmazni… ha a munkáltatónak aggálya van, akkor én azt javaslom, tartsunk tízperc szünetet, és vitassátok meg egymás között. Jó? Ne álljunk úgy fel ennél az asztalnál, hogy a munkáltató nem óhajt érdemben tárgyalni, visszautasította a tárgyalást.

Munkáltató: Jó. Hát, ha kategorikus kijelentéseket teszünk, akkor én meg azt a kijelentést teszem, hogy úgy ítéljük meg, hogy a VDSZSZ Szolidaritás a kifejezett írásos kezdeményezés ellenére, idekérette a három munkáltatónak a képviselőit, ennek ellenére pedig mindenről óhajt beszélni, csak arról nem, amit kezdeményezett, különös tekintettel nem a még elégséges szolgáltatásról. Ismételten szeretném megkérdezni, óhajt-e, mert nem a munkáltatónak az érdeke ebben a pillanatban az, hogy ez most itt, ma feltétlenül megvalósuljon. Bármikor van erre lehetőség. A kéréseteknek megfelelően, és a kezdeményezésnek megfelelően kértük magunkat és a munkáltatókat, hogy ma erre nézzük végig a törvényi szabályokat, és ennek megfelelően készültünk a még elégséges szolgáltatásra vonatkozó tárgyalások megkezdésére. Ehhez képest, Balázs, nem tudjuk értelmezni továbbra sem, amit mondasz, és a kollektív munkaügyi vitában elmondtam, nem fogunk ma, se tízperc múlva, se 15 perc múlva, tárgyalásokat kezdeményezni. Amennyiben ezt majd fogod kezdeményezni, akár egy mostani bejelentéssel, akkor erre vonatkozóan természetesen, lehet tárgyalást kitűzni, és kell is, de ez nem most lesz, mert erre a munkáltatói oldal nem volt, és nem lehetett fölkészülve, ugyanis, a gondolatolvasás képességével nem tudunk rendelkezni ez a levél alapján sem. Kérem szépen ennek a megfontolását és a megértését.

VDSZSZ: Hát, nem kellett volna gondolatot olvasni, Endre, az a helyzet, hiszen, ahogy a Mariann utalt erre, az elmúlt VÉT-en – nem VÉT-en, hanem érdekegyeztető tanácson – már szóba került egyébként a kollektív munkaügyi vitánk is, bár csak úgy futólag. Tehát, nem érhette váratlanul a munkáltatót az a bejelentésünk, ami a levélből is kitűnik, de itt szóban pontosítottuk. Egyáltalán, azon megy a polémia itt éppen, hogy próbáltuk arra rábírni a munkáltatót, hogy annak érdekében, hogy lehetőleg minél előbb egyezségre jussunk, hogy esetleg elkerülhessük azt, hogy a mai napon… igen. Tehát, hogy elkerülhessük a még elégséges szolgáltatásokról való érdemi tárgyalásokat, szeretnénk hallani, hogy a kollektív munkaügyi vitával kapcsolatban mi az álláspontja, miképpen változott. Mert, hogyha az abszolút, tehát maradt a korábbi, akkor értelemszerűen egy olyan még elégséges szolgáltatási javaslattal kell élnünk, ami nem szolgálja a MÁV Zrt-nek értelemszerűen, az érdekeit. Nekünk sincsen feltétlen ínyünkre, hisz nem kívánunk újfent sztrájkolni. Ez egyébként jogos, és hát a kormányzati körök által elismert követeléseink megvalósulása okán. És bátorkodtuk azt remélni, hogy mivel az időpontot is eléggé elhúzták, átgondolták azt is, hogy mi módon lehet, ha esetlegesen nem is tudunk ma megegyezni a kollektív munkaügyi vita minden egyes elemében, de ezzel, hogy elindul egy folyamat az egyezség útján, akkor a még elégséges szolgáltatások mértéke, hiszen az csak erre az egy ügyre vonatkozhat, erre a most megkezdett kollektív munkaügyi vitára, nem az általunk tervezettek legmélyebbikéről indul, ami a MÁV számára nem jó, hanem egy emelkedettebb szintről. Na most, a munkáltató nem hajlandó ezt belátni. Javasoltam azt, hogy tízperces szünetet, ami lehet persze, 11 is, vagy 12 is, vagy öt is, merengjen el, kérdezzen meg valakit, vagy valakiket e vonatkozásban, de ő kizárólag arra a levélre hivatkozik, amit megküldtünk, hogy mi a még elégséges szolgáltatás tárgyalására kértünk tárgyalási időpontot. Nem látják azt be, hogy a kettő, álláspontunk szerint, a sztrájktörvény változása okán nem elválasztható. Korábban elválasztható volt, hiszen ott nem kellett tárgyalni, csak egyeztetni, akár elég lett volna egy alkalommal is, egyeztetni, ehelyett mi gesztusként többször is megtettük, ezt keverik a tárgyalásos állapotokkal. De, mondom… a másik pedig az, hogy avval sincs a munkáltató tisztában, hogy a sztrájkfelhívás kibocsátása nélkül is jogszerű a sztrájk, hisz ez munkavállalói jog, és mi azt szeretnénk elkerülni, hogy nehogy bármely munkavállaló abba a hibába, abba a bűnbe essen, hogy úgy sztrájkol, hogy még nincs a még elégséges szolgáltatásról megállapodás, hisz ő nem feltétlen biztos, hogy teljesen át tudta tanulmányozni a sztrájktörvényt, azt értelmezni is tudja. Azért lenne célszerű az, hogyha a mai nap folyamán a kollektív munkaügyi vita keretén belül nemcsak a még elégséges szolgáltatásról, hanem azzal összefüggésben a kollektív munkaügyi vita általunk még rendezetlen ügyeiről is szót váltsunk. Hát, itt tartunk most éppen, 45 perces, hát, szópárbajt követően, ahol hát, gyakorlatilag alulmaradtam az Endrével szemben… magamnak.
Munkáltató: Kezdjük egymást ismételgetni, egymás mondanivalóját ismételgetni. A VDSZSZ levele alapján a még elégséges szolgáltatásokra vonatkozó tárgyalásokra. Megvárjuk, amíg eldől a szereplésnek a módja, tehát…

VDSZSZ: Én javasoltam azt, hogy tartsatok egy tízperc… javasoltunk tízperc szünetet. Hát, akkor legyen. Igen. Akkor rendben, akkor tízperc szünet. Köszönöm szépen. Miért, te nem javaslod? De, arról volt szó, hogy egyenrangú felek vagytok, és amire te, mondjuk, rábólintasz, az úgy van.

Munkáltató: Bocsánat, részünkről nincsen szükség a szünetre. Egy dolgot…

VDSZSZ: Részünkről meg, igen.

Munkáltató: Jó. Egy dolgot kértünk összesen, hogy amit kezdeményezett a VDSZSZ, arról ma óhajt-e tárgyalni.

VDSZSZ: Természetesen.

Munkáltató: Ahogy jeleztük, a kollektív munkaügyi vitáról ma a munkáltatói oldal nem tud, nem kíván, nem fog tárgyalni, mert nem erről szólt az a meghívás, amire idejöttünk.

VDSZSZ: Tízperc szünetet javaslok.

Munkáltató: Nem tudunk mit csinálni, mert kényszer nincs, hogy itt tartsunk, tehát…

VDSZSZ: Én is köszöntelek benneteket. Elnézést, de egyéb programom is volt. Nos, hát, az nyugtalansággal tölt el bennünket, hogy a még elégséges szolgáltatásra invitálunk benneteket, és a követelésekről nem vagytok felkészülve a tárgyalásra, hiszen gyakorlatilag a sztrájktörvény azt mondja, hogy az egyeztetés keretében kell a még elégségesről. Tehát, ha egy olyan tárgyalásra hívunk benneteket, aminek része a még elégséges, akkor az egészről is szeretnénk, nemcsak a részről, természetesen. És most ebbe estetek bele. De, mindegy. Rendben van. Valójában azt szerettük volna megtesztelni, hogy a még elégséges szolgáltatásokról folyó, korábbi beszélgetések, tárgyalások korlátain képes-e a munkáltató túllépni, vagy sem. A VDSZSZ, tekintettel arra, hogy a sztrájktörvény módosítása kiterjed a folyamatban lévő ügyekre is, arra kényszerült, hogy kezdeményezze a még elégséges szolgáltatásról is újra, az érdemi tárgyalásokat, azokkal a fenyegetettségekkel, amelyet az új sztrájktörvény előír számunkra, mindkettőnk számára. Megvalljuk őszintén, hogy mi semmi jónak nem vagyunk az elrontói, tehát ha béke lenne ebben a pillanatban, nem lenne egy érvényben lévő sztrájkfelhívása a VDSZSZ-nek, akkor is képesek lennénk, leülni, és Kollektív Szerződésszerű megállapodást kötni, hosszútávra, hogy melyek azok a szolgáltatások, amelyek a még elégséges keretében teljesítendők, sztrájk idején. Ez a békeidő azonban nem adatik meg nekünk, hiszen elvarratlan szálaink vannak a 2007 évi, 2008 évi sztrájkfelhívásunk kapcsán, és hát kénytelenek vagyunk ilyen körülmények között tárgyalni. Nem vitatjuk, hogy vannak kezdeményezések szakszervezeti oldalon arra nézve, hogy legyenek ilyen konfliktuson kívüli tárgyalások erről a dologról, de mi éppen fontolgatjuk, hogy gyakorlatilag mi képesek vagyunk-e konfliktuson kívül tárgyalni, mikor konfliktusban vagyunk. Tehát, vagyunk-e annyira kétlelkűek, hogy tárgyaljunk a konfliktus keretében, aztán üljünk odébb, egy másik teremben, vagy másik időpontban itt, amikor azt mondjuk, hogy béke van, szeressük egymást, gyerekek, és akkor valamit beszéljünk erről a dologról, egy más aspektusból. Ezt a más szakszervezet által tett kezdeményezést fontolgatjuk, egyre kevesebb esélyt érzünk rá, hogy itt tudnánk egy ilyen kereten belül, tehát konfliktuson kívül tárgyalni. Ennek több oka van, amit most nem fejtenék ki. Ezt csak azért mondtam, hogyha esetleg nektek tudomásotok lenne erről, hogy egy ilyen kezdeményezés is létezik, akkor tudhatjátok tőlünk is, és tudhatjátok a mi viszonyunkat is ehhez, mert nem olyan egyértelmű. De, nekünk most, itt a konfliktus közepén, a konfliktus kapcsán kell az új sztrájktörvény előírásai szerint tárgyalni. A VDSZSZ abban érdekelt, hogy állapodjunk meg. Állapodjunk meg… hát, tudunk, sajnos. Igen. Tehát, hogy ne kelljen kilépni ebből a keretből, ne kelljen bírósághoz fordulni, és ne kényszerítsük a törvényhozót arra, hogy esetleg törvényben állapítsa meg a még elégséges szolgáltatással kapcsolatos kötelezettségeket. Mi minden kártyánkat kijátsszuk, nem bújócskázunk. A VDSZSZ álláspontja ezzel kapcsolatban, hát, nem nagyon változott. Ami azt jelenti, hogy a VDSZSZ azt javasolja, hogy azok a paraméterek legyenek elfogadottak mindkét fél számára, amelyekről már volt megállapodás. Hm? Bocsánat. Tehát, azok az egyezségek, amelyek korábban mindkét fél által elfogadott volt, ugye, hangsúlyozom, oda menjünk vissza. Na most, hogy miért mondtam, hogy nem változott a véleményünk. Mert, hát 2008 óta azt szajkózzuk, hogy amit elfogadtunk 1995-ben, mindenki ellátta a kézjegyével, az szerintünk, ma is alkalmazható. Olyannyira, hogy meggyőződésünk szerint 1995-ben a vasúti személyszállítás iránti, a szolgáltatás iránti kereslet lényegesen nagyobb volt, mint ma, hiszen a motorizáció bizonyos értelemben csökkentette a vasúti személyszállítás iránti igényeket, sőt, hát egyéb okok is vannak, amik csökkentették, mondjuk, a szolgáltatás színvonalának az alacsony volta. Így aztán szerintünk, a szakszervezeti oldalról az is egy gesztus, hogyha el tudjuk fogadni az 1995-öst. A 2008-as álláspontunkhoz képest azért még egy lépéssel közelebb vagyunk, mert 2008-ban, amikor érveltünk, hát, azt mondtátok, hogy mikor volt már az! Mikor volt már az! Meg, biztos, azt nem hozzáértők kötötték, ezt csak gondolhattátok, nem mondtátok. Pedig, hát Sipos István volt az egyik aláíró, aki legendásan ugye, a legjobb vasútértő szakértő volt az elmúlt húsz évben, a vasút élén, amivel egyetértek én magam is, és ő aláírta ezt. Tehát, nagyon vitatni nem lehet. És hát, azóta bekövetkezett még egy, hál’ istennek, 2008 óta, a START-nál kötöttünk 2009. április 28-án kötöttünk egy még elégséges szolgáltatásról szóló megállapodást, az április 30-ára meghirdetett sztrájkunkra. Tehát, javult a helyzet 2008-hoz képest. És azt gondolom, hogy azt is hozzáértők írták alá, akik tudják, hogy mit jelenthet a személyszállításnál, ami a legfontosabb. Teherszállításnál nincs még elégséges, nyilvánvaló. Önmagában a vasútnál sincs. Közszolgáltatás ebben a dologban a személyszállítás. És erre sikerült megállapodást kötni. Gondolom, rendelkeztek – ugye? – ezzel a megállapodással, mert ha nem, akkor át tudjuk adni nektek. Megkaptátok. Nem én 2009-ről beszélek. Az is megvan? Ja, még ez nem jutott át a túloldalra? Jó. Most akkor kiosztjuk. Én azt gondolom, hogy ezek nagyon jó esélyt adnak arra, hogy meg tudjunk egyezni, mert elég rosszul adná ki magát, hogy nem egészen két évvel ezelőtt a közszolgáltatási tevékenységre a személyszállításnál meg tudtunk egyezni, és ma nincs erre lehetőség. Természetesen, a Gépészetnél, a Trakciónál, meg hát a pályavasútnál azt várjuk, hogy a közszolgáltatási cégnél megállapított, vagy megállapodott még elégséges szolgáltatást minden leányvállalat és anyavállalat kiszolgáljon és kielégítsen, az ehhez kapcsolatos kapacitások használatát. Én úgy gondolom, hogy nagyon közel vagyunk a megállapodáshoz, mert ha ezt elfogadjuk kölcsönösen, akkor szerintem, egy korrekt dolog jött létre, hiszen hozzáértők írták alá az általunk hivatkozott mindkét megállapodást, így aztán nagyon könnyű lenne ezt a dolgot lezárni. Sajnálatosnak tartanánk, hogyha a bíróságra kellene menni ez ügyben, mint ahogy ugye, az új törvényi szabályozás előírja mindannyiunknak, mert az azt jelenti, hogy köztünk nincs megállapodási készség. De hát leginkább a munkáltatóra vetne ez rossz fényt, tudniillik mi ahhoz hasonlót el tudunk, most alá tudunk írni, amit ’95-ben, illetve 2009-ben aláírtunk. Tehát, mi békés természetű emberek vagyunk. Nem hiszem, hogy ma volna olyan politikai nyomás a menedzsmentre, hogy ne állapodhasson meg, mert az előző kormányzatnál tudunk ilyen nyomásról, hogy megtiltotta a kormányzat a még elégséges szolgáltatásról való megegyezést, aminek, hát, az eredménye az, hogy ugye, törvényileg szabályozták, és szigorították ezt a dolgot, ami, hát magunk részéről nagyon kellemetlen történelmi tapasztalat. Arról meg, ne is beszéljek, hogy esetleg a törvényhozás ragadtassa el magát annyira, hogy hozzáértőként, mondjuk, a Parlamentben, ott licitálnának egymásra, hogy melyik vonalon, hány vonatnak kell menni. A képviselők nyilván bölcsen bele tudnák magukat ártani ebbe a dologba, hogy az ő falujukban hogy áll meg a vonat, az ő falujukban hány vonat közlekedjen a sztrájk idején, hogy ő mikor tud utazni, meg mikor tud hazautazni. Nyilvánvaló, ezek a tudományos igazságok és érvek ott a háttérben, segítenék nagyban a munkáját, és rontanák a vasutasság esélyét. De, nemcsak a munkavállalókét, hanem a munkaadóét is. Biztos vagyok benne, hogy rosszul adná ki magát annak az oldalnak is. Tehát, tisztelt kollegák, mi készen állunk. Azt hiszem, mindent elmondtam. Elmondtam, hogy nem vagyunk érdekeltek a bíróságban. Nem vagyunk érdekeltek a törvénykezésben. Abban vagyunk érdekeltek, hogy egyezzünk meg, és olyan ajánlatunk van, amit hozzáértő vasutasok már elfogadtak, nehezebb helyzetben, mint ma. Úgy gondolom, hogy ez elég korrekt ajánlat. Köszönöm szépen.
Munkáltató: Csak azért vártam, mert a Balázs a gomb felé nyúlkált, és nem tudtam, hogy… azért. Megvártuk volna. Tehát, ez se… Köszönöm szépen akkor az elhangzottakat. Szeretném azt jelezni, hogy a három megjelent munkáltató részéről, minthogy ugye, mind a három munkáltatót megkereste a VDSZSZ Szolidaritás, tekintettel arra, hogy a sztrájktörvényben meghatározott, lakosságot alapvetően érintő tevékenységet ez a három munkáltató együttműködésben, közösen állítja elő, és nyújtja, ezért a mai alkalommal a még elégséges szolgáltatásokról, természetesen, együtt, egységesen kívánunk tárgyalni. Ezt másképp nem nagyon látjuk értelmezhetőnek. A két hivatkozott megállapodásra vonatkozóan, az 1995-ös, ami az 1995. április 20-án nulla órától kezdődő, kettő órát meghaladó sztrájk időtartamára szól, valamint, hát amennyire most rá tudtunk erre tekinteni, ugye, a 2009-es megállapodásra, ennek vonatkozásában szeretnénk azt elmondani, először is, az első vonatkozásában, hogy azért mégiscsak egy 16 évvel ezelőtti megállapodásról van szó, azért jelentősen változtak a viszonyok. Minden irányban egyébként, tehát azért, ha megnézzük azt a megállapodást, azért abban, vonatszám tekintetében, mármint, hogy konkrét vonatszám, nem a vonatok száma, hanem a vonat számozása, akkor a vonalak vonatkozásában… bocsánat. Elmondhatjuk azért? Én szeretném akkor azt idézni, mert megint csak ahhoz tudok, a konkrét kezdeményezéshez, mi ehhez vagyunk kötve, ugye, gyakorlatilag arról szólt, hogy a még elégséges szolgáltatásokra vonatkozó tárgyalásra. Ugye, csatoltátok a mértékre vonatkozó ajánlatotokat. Az ajánlat, az én nem közlekedési szakember, hanem jogi végzettségemmel azt jelenti, hogy az ajánlat elvileg bármikor elfogadható, és mi mondhatnánk rá, hogy igen, köszönjük, kérjük a ’95-ös megállapodást, és az kiváló, és máris itt írjuk alá. Az én értelmezésemben, Elnök úr, az ajánlat azt jelenti, hogy… ha hivatkozási alapnak tekintjük, úgy igen. De, itt konkrét, megint csak szó szerint, a szolgáltatások mértékére vonatkozó ajánlatunkat csatoljuk. Ez van… oké. Tehát, ezek szerepelnek benne. Aztán, ugye, ott van a 2009-es megállapodás, ami szintén külön nevesíti, most így, ahogy belenézünk, ugye, hogy kizárólag a május elsejei, és az azt követő háromnapos ünnepi forgalomra, illetve az iskolai ballagásokra tekintettel köttetett. Tehát, nevesíti azt a konkrét szituációt, azt a helyzetet, amire vonatkozóan a felek megállapodtak. Tehát, azért azt gondolom, elismerjük mind a két oldalon, hogy itt, ez egy speciális helyzet, munkaszüneti nappal, ballagással – így van –, tehát érettségivel, egyebekkel, ami mondjuk, azért egy speciális eset, viszonylag egy évben ugye, egyszer fordul elő, tehát nem minden héten, nem munkanapok, nem egyebek. Tehát, ezek azért aránylag specializáltak. Tehát, azt bizonyosan nem tudjuk mondani, hogy egy adott dologra kapásból így, azt lehet mondani, hogy na, ez így rendben van, és akkor ezt fogadjuk el. Ennél nekünk még nagyobb problémánk, munkáltatók oldaláról, hogy a még elégséges szolgáltatások mértékét semmiféleképpen nem lehet általánosságban megállapítani. Tehát, azt gondoljuk, hogy nem lehet úgy meghatározni még elégséges szolgáltatást, hanem az mindig aktuálisan kell, hogy kapcsolódjon egy konkrét sztrájkhoz. Tehát, ahogyan az Alelnök is teljesen konkrétan mondta az elején, hogy mindig egy kollektív munkaügyi vitához kapcsolódik a sztrájknak a kérdése, és a még elégséges szolgáltatásnak is a kérdése, éppen ezért nem lehet azt sem megtenni… mondhatom? Na. Köszönöm. Hát, Balázs, ugye, elkülönült, önálló szuverén felek vannak, akik ismertetik adott kérdésben az álláspontjukat. Oké. Én most szeretném elmondani, amit a munkáltatók oldaláról el tudok mondani. Jó? No. Tehát, az adott sztrájkhoz kapcsolódóan kell, nemcsak az adott kollektív munkaügyi vitához, hanem a munkáltatók részéről úgy ítéljük, meg, hogy egy adott sztrájkhoz kell meghatározni azt, hogy adott helyzetben, körülmények között mit tekintünk a még elégséges szolgáltatás fogalmának, ami most már ugye, a sztrájktörvényből egyértelműen következik, hogy annak lennie kell. És ennek a mértéke mindig, álláspontunk szerint azért változó, mert az, hogy éppen mekkora személyszállítási közszolgáltatásra van szükség, ami ugye, abban valósul meg, hogy a három munkáltató együttműködik ebben, az nagyon sok mindentől függ. Éppen ezért szeretném jelezni, hogy a konkrét mértékekre vonatkozóan a munkáltatók álláspontja szerint akkor lehet nyilatkozni, és akkor lehet megállapodni, és akkor lehet ajánlatot tenni, ha a sztrájk megkezdésének konkrét időpontja, időszaka, egyéb jellemzői ismertek. Ha tudunk valamit az időtartamra vonatkozóan is, ha földrajzi kiterjedésre vonatkozóan van konkrét nyilatkozat, ismerjük azt, hogy egy adott közszolgáltatás, jelen esetben a közösségi közlekedés keretében megvalósuló személyszállítás adott időpillanatban mennyire helyettesíthető bármilyen okból kifolyólag. Lehet azt tudni, hogy a rendkívüli körülmények befolyásolják-e, vagy nem, ennek a teljesítését. Időjárási, természeti, társadalmi, nagyon sok minden olyan körülményt lehet mondani, ami nagyon, egy adott sztrájkhoz kapcsolódóan bizony, komolyan érintheti, hogy mekkora a közszolgáltatásnak a mértéke. Tehát, úgy gondoljuk, hogy először a feltételek vonatkozásában kellene megállapodásra jutni. Ráadásul, ezekről a feltételekről valóban célszerű lenne, ahogy Elnök úr is utalt rá, valamennyi, képviselettel rendelkező szakszervezettel, mert hiszen, a feltételek azok, amiket az előbb mondtam, azoknak a meghatározása, azoknak a rögzítése, az utána irányadó lehet akkor, amikor a még elégséges szolgáltatást egy adott sztrájkhoz próbáljuk meg majd fölállítani és igazítani, akár megállapodás útján. Amint ezt szeretném jelezni, ezt az elején nem mondtam, a munkáltató sem a bíróságban és nem is a jogalkotásban érdekelt, hanem a megállapodásban, természetesen. Tehát, már az a közös pont akkor ebben a dologban elhangzott, és ennek örülünk, hogy mind a két fél akkor ennek szellemében kísérli meg majd a megállapodásnak a megkötését, ami mindkét félnek, de leginkább a nyújtott szolgáltatást igénybevevőknek lenne rendkívül kedvező, az elmúlt évek tapasztalatától eltérően. Tehát, ezért nagyon előrelépő dolog lenne. Úgyhogy, a feltételek vonatkozásában elsődlegesen azt szeretnénk javasolni, hogy valamennyi, képviselettel szakszervezettel köttessen egy ilyen általános érvényű megállapodás a feltételekre nézve. És ezt követően van arra lehetőség, hogy egy konkrét sztrájkhoz meghatározzuk az éppen aktuálisan, konkrétan kapcsolódó, még elégséges szolgáltatásnak a mértékét. Tehát, az első, amit szeretnénk akkor tisztázni, amennyiben konkrétumokról kell tárgyalni, minthogy ugye, valóban, amit Elnök úr is mondott, hogy itt van némi kollízió ebben a dologban, hogy most éppen melyik széken és ki ül, és, hogy mikor, melyik teremben, miről tárgyal. Úgy gondolom, hogyha akarunk arról tárgyalni, hogy konkrétan mi a még elégséges szolgáltatásnak a mértéke, akkor az előbb ismertetett feltételek vonatkozásában jó lenne, ha meg tudhatnánk valami konkrétabbat, hogy egyáltalán, tudjuk értelmezni az ajánlatot, és egyáltalán, tudjunk arra vonatkozóan nyilatkozni. Tehát, még egyszer mondom, időpont, időtartam, kiterjedés, ezek az alapvető kérdések. Illetve szeretném még azt jelezni, hogy minthogy a lakosságot alapvetően érintő tevékenységről van szó, munkáltatói oldalon a még elégséges szolgáltatás nyújtásának és kötelező biztosításának egyik agyon fontos alapfeltétele, hogy abban is az általános feltételek között meg tudjunk egymással állapodni, hogy adott esetben a sztrájk megkezdését mennyivel előtte jelentik be a sztrájk kezdeményezői, hiszen az adott közszolgáltatásnak a nyújtására vonatkozóan tájékoztatási kötelezettsége van az érintett munkáltatóknak a szolgáltatást igénybevevők felé, méghozzá jogszabályban előírt tájékoztatási kötelezettsége van. Valamint, nyilván, az adott még elégséges szolgáltatás nyújtásához kapcsolódó technológiát sem lehet egyik pillanatról a másikra leakasztani, és azt mondani, hogy jó, hát akkor adott időponttól, hipp-hopp, fog közlekedni az a vonatmennyiség és az a mérték, amiben megállapodunk. Tehát, ezeket a feltételeket kell tisztázni. Én arra szeretném csak, fölhívni a figyelmet, hogy a sztrájktörvény vonatkozásában mind a mérték, de mind a feltételek vonatkozásában a feleknek megállapodásra kell jutni. A mérték önmagában, nem mond semmit. Köszönöm szépen.
VDSZSZ: Hát, elég sok ellentmondást véltem fölfedezni az előadásban, hiszen az érvelés egy része úgy szólt, hogy nem lehet ugye, különféle okok miatt az eltérő szolgáltatás iránti igényeknél a különféle szezonális ingadozások miatt, nem lehet megállapodni, csak hogyha ismerjük a sztrájk kitűzött időpontját. A másik érv ennek ellentmondónak látszott, amikor azt javasolta az előadó, hogy az együttműködő szakszervezetek által kezdeményezett alapfeltételekben állapodjunk meg, Kollektív Szerződésszerűen, és majd ahhoz igazítjuk a különféle konkrét sztrájkoknál a részletek kimunkálását. Ezzel eldöntöttétek, akaratlanul is, hogy mi nem fogunk semmiféle általános tárgyalásban részt venni, egészen addig, míg ebben a konfliktusos tárgyalásban nem jutunk eredményre. Ami, hát, nem sikeres, mert úgy látom, hogy most sem a szolgáltatás igénybevevők érdekei vannak a homlokterébe állítva a tárgyalásoknak, hanem önös, szakszervezet-politikai, megosztó törekvések vannak ebben a kijelentésben, illetve hát, további dacolás. További dacolás. Nem is tudom, hogy ti alkalmasak vagytok-e arra egyébként, hogy akik végigtárgyaltátok tagadóan az elmúlt két évet, 2008, 2009, 2010 és mindenáron ellene voltatok a megállapodásnak, hogy alkalmasak vagytok-e, megállapodni. Ezt majd azért megvetjük, hányjuk, és lehet, hogy majd a Vezérigazgató urat fölkérjük, hogy olyan tárgyalódelegációt küldjön ide, aki nincs megfertőzve az elmúlt két év tagadásaival. Valószínű, hogy megfontolja a vezérigazgató. Természetesen, a döntését tudomásul fogjuk venni. Hát, ezek az egymásnak ellentmondó érvek elfogadhatatlanok. Azok az érvek, hogy hát, ez mikor volt. Hát, persze, ez régen volt. Akkor, amikor még több szükség volt a vasúti közlekedésben. Igen. Ebben igazad van, de nem hiszem, hogy ezt akartad mondani, hogy vissza akartok lépni abból, ami ott van, csökkenteni akarjátok a mértéket. Tehát, egyszerűen nem is értem, hogy hogy lehet így érvelni. És mi az, hogy az konkrét? Hát, most is konkrét ügyekről van szó. Annyiban van konkrét, hogy meg van egy határozatlan idejű sztrájk, hirdetve, ami fel van függesztve. Nem fogjuk tudni, megmondani a következő pillanatokban sem, hogy mit tudom én, mikor kezdjük, egészen pontosan, a sztrájkot. Nyilván, az érdemi tárgyalások még hátravannak. Egyrészt az ez évi kondíciókról, másrészt a VDSZSZ által 2008 elején meghatározott, illetve megfogalmazott követeléseiről szóló tárgyalások is most vannak folyamatban. És hát azt szeretnénk, hogy ebben haladást tudjunk elérni. Nem akarunk feltétlen sztrájkolni, de jogilag teljesen rendben van a dolog, a még elégséges szolgáltatást kell hozzátenni. Tehát, nem nagyon értem, hogy miért beszéltek még mindig kifelé, és miért a konfrontációt akarjátok növelni, miközben én azt hiszem, hogy egy elég békülékeny hangú előterjesztést mondtam el, és adtunk át egyébként előzetesen nektek, amit ti nem tettetek meg, a munkáltató számára, és hát, megmondtuk, hogy nem vagyunk érdekelve, illetve a megállapodásban vagyunk érdekelve. Egész konkrétan ezt mondtam. Ne gondolja senki, hogyha mondjuk, törvénybe foglalják a még elégséges szolgáltatást a vasúti közlekedésben, akkor azok a vágyaik fognak kielégülni, hogy majd minden pontosan, majd a ballagást is, meg a nagymamáknak az utazásait figyelembe fogják venni. Lesz egy törvény, és nem érdekel semmit… senki nem érdekli… senkit nem érdekel a törvényhozók közül, hogy itt milyen szezonális gondjaitok vannak nektek. Tehát, látszik, hogy még mindig nem akartok megállapodni. Ugyanazt szajkózzátok, mint egy, meg két évvel ezelőtt. És hát bocsánat, de azt kell mondanom, hogy azért ettől jobban föl kellene készülni. Vannak ott mögöttetek olyan fiúk, akik erre képesek, hogy fölkészítsenek ezekre az ügyekre benneteket. Mi nem vitatjuk, hogy ki adja elő, csak hát, ugye, ezek elsősorban olyan kérdések, akik értenek ahhoz, hogy milyen a személyszállítási szolgáltatás iránti igény, hogy lehet ezt kielégíteni, melyik régióban, melyik vonalon, és hát, szerintem, ezekről kellene folytatni a vitát, és nem arról, hogy a többi szakszervezettel hogy kéne megállapodni ahhoz, hogy mi itt meg tudjunk egyezni. Nem lesz ilyen. Mi vagyunk konfliktusban, a törvény minket kényszerít arra, hogy tárgyaljunk a még elégséges szolgáltatásról, és ezt várjuk tőletek, hogy ezt tartsátok tiszteletben. Mert, ha erre vártok, akkor ez a tárgyalásos szakasz lerövidül. És a bíróságra fogunk menni. És azért azt vegyétek számba, hogyha a bíróságra kerül a dolog, annak nagyon komoly szerepe lesz, hogy milyen megállapodás volt már eddig. Nyilván nem a fóbiákat fogják majd keresni a bíróságok, hanem azt mondják, hogy itt van két megállapodás, egy 16 éves, meg egy kétéves, vagy nem egészen kétéves megállapodás, és ez lesz a kiindulási pontja a bíróságnak. Ezt azért mérjétek be. Én ezt csak gondolom, nem mondta egyik bíró se. Ezt csak gondolom. A józan megközelítése a problémának, egy hozzá nem értő bíró részéről, ez lehet. Ez lehet. Hogy azt a megállapodást, amit mi oda beadunk, egyszer már aláírta a munkaadói oldal is. Tehát, két évvel ezelőtt is elfogadta, meg 16-tal ezelőtt is elfogadta a munkaadó. Akkor miért találna ki a bíró mindenféle egyéb fóliát, mondjuk, a háromszorosát, vagy a tízszeresét ezeknek. Ezt azért mondtam el, hogy ezt azért mérjétek föl, hogy milyen esélye van egy ilyen tárgyalásnak. Mi annak ellenére, hogy tudjuk, hogy veletek nem lehet ebben megállapodni könnyen már, bíróságon sokkal több esélyünk van, hogy ezt a bíróság így ítélje meg, mégse akarunk odarohanni, hanem veletek szeretnénk megállapodni, mert sokkal elegánsabb. Egyelőre ennyi. Köszönöm. Balázs
VDSZSZ: Azért meglep több pontján, amit az Endre itt elmesélt a válaszában, hiszen pont emiatt csúszott az ügy több mint negyven percet, mert ezt fejtegettük, hogy szükséges lenne a kollektív munkaügyi vita részleteire is kitérni annak érdekében, hogy a még elégséges szolgáltatásról tudjunk érdemben szót váltani, hiszen minden egyes sztrájk más és más még elégséges szolgáltatást feltételez az én logikám szerint. Ugye? Ha tudjuk közelíteni az álláspontjainkat, akkor vélhetően a még elégséges szolgáltatás mértéke tágabb, mint egyéb helyzetben. Akkor ugye, gúny tárgyává lett ez álláspont téve, meg értetlenkedésnek, hogy hát, nem is tudtok arról, hogy mégis, mi a követelésünk, azt se tudjátok, egyáltalán miért jöttünk össze, mi csak a még elégséges szolgáltatást akarjuk tárgyalni. Most meg előveszi az Endre. Ja, meg hát, hogy nem tudtatok felkészülni. Hát, marhára felkészültetek egyébként, mert tényleg, adtatok át, ajánlatot, azt örömmel vesszük, és majd tanulmányozzuk, gondosan. Hogyhogy nem látod? Lehet, hogy én sem. Én azt hittem, hogy adtak át, csak még nem néztem meg. Na, mindegy, akkor tévedtem. Bocsánat. Azt hittem, hogy a nagy felkészülési idő azért volt szükséges, hogy ti is valami ajánlatot tegyetek. Akkor rossz dokumentumokat néztem, bocsánat. Nem arról szól a történet. Az, hogy itt továbbra is kötekedtek, és bakafántoskodtok, az kissé fura. Az, hogy itt megint összejátszotok az együttműködő szakszervezetekkel, azt már elmondtuk egyszer a VÉT-en is, az meg gusztustalan. Nem fog menni. A kollektív munkaügyi vitát mi indítottuk, ez a VDSZSZ Szolidaritásnak az ügye, nem pedig a nevükben létező társszakszervezeté. Részben nevében létező társszakszervezeté, úgyhogy nem óhajtjuk Kollektív Szerződésben és sehol másutt ezt szabályozni. Az a helyzet. Ezt a törvény sehol nem írja elő. Mint ahogy azt sem, amiről te képzelegsz, hogy elő kell írni a sztrájk időpontját, meg ilyen baromságokat. Hol van ilyen leírva, mutasd már meg, légy szíves. A még elégséges szolgáltatásokban kell megállapodni, ami azt jelenti, hogyha valaki, valamelyik kollektív munkaügyi vita eredménytelen, és a munkavállaló sztrájkba lép, a munkavállaló sztrájkba lép, akkor még elégséges szolgáltatásokat kell biztosítani a sztrájkolóknak. Nem a szakszervezetnek, a sztrájkolónak, könyörgöm. Azért ez se hagyjon téged figyelmen kívül, hogy itt nem a szakszervezetre árul az a feladat. Nekünk meg kell állapodni, megállapodhatunk, és épp azért kéne minél előbb megállapodni, hiszen sztrájkfelhívás van érvényben. Sztrájkfelhívás. Bármikor, a munkavállalók, bármely munkavállaló sztrájkba léphet. Ugye, ebben nincs vita köztünk? Ugye? Egy gátja van, hogy ez jogszerű lehessen, még pedig az, hogy a még elégséges szolgáltatásban, a folyó ügyekben is meg kell állapodni. Most ti ezt húzzátok-halasszátok… próbáljátok húzni-halasztani. Rendben van. Egy darabig lehet, nem sokáig. Majd el fogja dönteni a bíróság. Hát, nem lesz más megoldásunk, mert egész egyszerűen nem vagytok képesek arra, hogy átlépjétek a saját árnyékaitokat. Ami, baj. Úgyhogy… ja, és az ajánlat, amit átadtunk, csak azért, hogy pontosítsunk, mert abban igazad van, nem végleges ajánlat. Jó? Ezt tisztázzuk a jegyzőkönyvek számára, hogy ez egy iránymutatás a részünkről, felétek, hiszen ti nem adtatok semmilyet. Ha úgy tetszik, mankó abban, hogy egyezségre jussunk. Ez változhat. Akár a tárgyalások folyamán, amit veletek talán még folytatunk, akár a bírósági beadványban is. Ezt szeretném, hogyha a jegyzőkönyv precízen tartalmazná. Köszönöm.
Munkáltató: Ismét találtam egy közös pontot, mégpedig azt, hogy Alelnök úr is azt mondta, hogy minden egyes sztrájk más és más. Valóban. Erre próbáltam én is utalni, hogy ahhoz, tehát ehhez kapcsolódóan, ha lehet, akkor tényleg beszéljünk, nem párhuzamosan, mert én is, már ezt megszoktuk, hogy végighallgatjuk egymást. Most ettől ne térjünk el, ha nem muszáj. Tehát, ehhez képest, hogy minden egyes sztrájk más és más, akkor valóban az a helyzet egyébként, hogy a törvény, ha alkotódik, ebben teljesen egyetértek Elnök úrral, akkor nyilván nem fognak ilyen… bár, nem köti egyébként ez sem, de nem valószínű, ebben talán egyet tudunk érteni. Ellenben, a felek megállapodását semmi nem zárja ki abban, hogy adott helyzetekre is, és specializáltan, és bizony, ilyen módon profilírozva lehessen a még elégséges szolgáltatást meghatározni. Na most, ez a nem adtuk át. Ugye, nyilván arra nehéz ajánlatot tenni, ha nem tudjuk, hogy mire kell ajánlatot tennünk. Erre próbáltam utalni. Egyébként… a még elégséges szolgáltatásról beszélek, Balázs. A kollektív munkaügyi vita tárgyait, azt ismerjük. Azért ennyire nem… jó.

VDSZSZ: …mondod. Gyakorlatilag egy ilyen általános sztrájk, határozatlan idejű, általános sztrájk meghirdetése után a még elégséges szolgáltatásról elég általánosan kell majd megállapodni. Tehát, nem tudjuk megmondani, hogy holnap indítjuk-e, vagy két hónap múlva. Nekünk az a dolgunk, hogy meg legyen a még elégséges szolgáltatásról a megállapodás, vagy helyettesítse azt egy bírósági ítélet, vagy végzés, de legyen meg. Tehát, nekünk a jogszerűséghez erre szükségünk van. Tehát, nem fogjuk tudni annyira specifikálni a dolgot, hogy az kielégítse ezeket, az ilyen típusú igényeket, hogy tudjuk, hogy mindegyik más és más. Nem. Szerintem a más, a specifikus és az általános között kell valahol eltalálni ezeket a dolgokat. Ezért próbálkoznak, vannak, akik törvénnyel akarják, vannak, akik Kollektív Szerződésben akarják ezt szabályozni. Nem tudni, hogy meddig mennek bele ezekbe a dolgokba, akár törvény, akár Kollektív Szerződés, de szerintem, ne provokáljuk ki. Azért ülünk itt, hogy tárgyaljuk ezt meg. És megállapodást szeretnénk kötni, és hát, gyakorlatilag ma fölállnánk innen, és elrohanhatnánk a bíróságra. De, nem akarunk elrohanni. Nem akarunk. És egy picit azért az számunkra mindenképp kellemetlen, hogy… de, egyébként hát, gondolj bele, hogy a menetrendet is egy évre ki tudjátok adni, tehát a még elégséges szolgáltatást is a menetrendhez kell igazítani, elsősorban. Tehát, olyan nagy eltéréseket nem fog tudni, produkálni az élet. De, ha belegondolsz, hogy nem állapodunk meg, akkor valószínű, hogy bíróság fogja megállapítani. A bíróság majd el fogja sírni a baját, hogy mi ezt nem tudjuk, és próbálja a törvényhozó felé eltolni, hogy állapítsd meg te, törvényben, hogy én tudjam azt alkalmazni. Tehát, ha itt nem tudunk megegyezni, akkor egyre több az esély arra, hogy nem a mi akaratunknak megfelelő lesz ez a szolgáltatás. Egyikünkének sem megfelelő lesz a mások által megállapított még elégséges szolgáltatás mértéke. Ezért vagyunk. És azért egy kicsit az bántó, hogy kértetek egy hetet, hogy nem vagytok felkészülve, és egy hét után idejöttök üres zsebbel, üres kézzel, hogy nem, nincs javaslatotok. Ezt minek tudnám én értékelni? Időhúzásnak. Az elmúlt egy hét, az időhúzásra ment. Mert, ha most idetettek volna egy papírt, hogy nekünk ez a javaslatunk, hogy az általunk benyújtottnak a kétszerese, vagy ötszöröse, ez a mi javaslatunk, akkor azt mondom, hogy valamit készültetek, bár ehhez olyan túl nagy idő nem kellett volna, mert ezt olyan egy perc alatt ki lehet találni. Egy hetet kértetek, és nem csináltatok semmit. Szóval, ezzel megint a rosszhiszeműség látszik beigazolódni, és nem a tárgyalókészség. Köszönöm szépen.
Munkáltató: Csak azért, hogy teljesen konkrétan, mi beszéltünk arról, hogy egy hét múlva legyen a tárgyalás, és arra kértem az egy hét időtartamot, hogy a bér és a foglalkoztatási megállapodásra. Tehát, hogy az éves tárgyalásokat folytatjuk, hogy azt tekintsük olyannak, hogy hátha le tudjuk zárni az elmúlt héten. Tehát, nem arra hivatkozással kértük, hogy egy hétig szeretnénk kidolgozni az álláspontokat. Gondolom, ebben nincs vita. Azért, bocsánatot kérek, mert mi megállapodtunk abban, hogy hétfőn, 10 órakor lesz, együtt, telefonon. Nem figyeltünk a stilizálásra. Na. Tehát, visszatérve a tárgyalások tekintetében. Azt szeretnénk kérni, ugyanis, ahogyan áttekintettük a konkrét mellékletet, és ami a tárgyaláskezdeményezés…

VDSZSZ: …azért kérted, hogy egy hét múlva, hogy most nincs időtök, fölkészülni rá, hogy másnap tárgyaljunk, amit mi javasoltunk, ma egy hetet, ezelőtt egy héttel, merthogy a másikkal kell foglalkozni. De hát egy ilyen tárgyaláshoz, ahol nincs semmi felkészülés, és félórára összeröffenünk, arra is készek lettetek volna, mert azért kevés tárgyalás volt, viszonylag, a másik kérdésben. Meg, hát… igen. Igen. Aközött nincs. Nincs. Igen. De, megegyeztünk, hogy ma lesz a tárgyalás.

Munkáltató: Szeretném mondani, hogy éppen a felkészülés jegyében számos buktatót találtunk mi is abban, hogy hogyan lehet egy ilyenben hosszútávon megállapodni. Most bocsánat, a három évet én hosszútávnak tekintem, ugyanis 2008. január 7-e, az pont három éve volt. Tehát, azt is feltételezni kell, hogy bármilyen témában lehet kollektív munkaügyi vita. És ahogy Elnök úr említette, hogy lehet, hogy a bíróság utána ezt már precedensként jeleníti meg, akkor nem mindegy, hogy milyen körülményeket és hogyan veszünk figyelembe. És az összes ajánlat, illetve a korábban megkötött még elégséges szolgáltatás is mindig egy konkrét időpontra és egy konkrét időtartamra vonatkozó sztrájkhoz köttetett. Tehát, soha nem volt olyan, hogy általában mit jelent. Van olyan, ami általában, hiszen van nemzetközi gyakor…
VDSZSZ: Mariann, most egy határozatlan idejű sztrájkról van szó. Na, ne, de olyan mellé… de, Mariann, mellébeszélsz. Dehogynem. Olyan marha ügyesen tudsz folyamatosan mellébeszélni, hosszú perceken keresztül, és nem egyszer, hanem rendszeresen, hogy ez elképesztő. Ez elképesztő. Azért kíváncsi leszek arra, Mariann, hogyha majd ne adj isten, megint be fogjuk nyújtani azt a rohadt kollektív munkaügyi vitát, amit már egyszer megtettünk, hát milyen döntést fog hozni a bíróság, hogy hány vonat közlekedjen, annak érdekében? Szóval, azért tisztelj már meg arra bennünket, hogy ne beszéljél mellé. Hát, ne nézzél minket hülyének, ha kérhetlek. Engem ne nézzél hülyének. Jó? Ez a sztrájk határozatlan időre van meghirdetve, a megállapodásig. Akkor ne kezd el másról beszélni. Idehívtatok minket tárgyalni, nem hoztatok ide semmit, csak magatokat, mellébeszéltek, húzzátok az időt. Lehet ezt csinálni, Mariann. Elmegyünk a bírósághoz, az majd dönt valamit, aztán az lesz. Tényleg, egész egyszerűn sértő, amit műveltek, Mariann. Sértő. Sértő. Az, aki ehhez ért, az meg sem szólalhat, olyanok szólnak bele, akiknek halvány gőzük sincs a vasúti közlekedésről. Halvány gőzük nincs. Nem ez a szakmájuk. Meg lehet ezen sértődni, ez így van. És akkor osztják nekünk az észt. Hát, nekem ne osszátok az észt, ha kérhetem.

Munkáltató: Tehát, én úgy gondolom, hogy megvártam tiszteletre méltóan, hogy Elnök úr befejezze a telefont, te pedig közbevágtál. Úgyhogy, kérném szépen, hogy a múltkor kért tüskés stílust mellőzzük. Jó? Tehát, elhangzott az a kérés, hogyha lehet, a tárgyalások során. És visszatérnénk. Tehát, gyakorlatilag arra jutottunk, hogy két út áll előttünk. Az egyik az, hogy általában a még elégséges szolgáltatás feltételeiről, illetve a… fontos. Na. Szóval, még egyszer. Tehát, az egyik helyzet az, amikor a szakszervezet kezdeményezi, hogy jövő héten, csütörtökön reggel hat órától sztrájkot kívánok hirdetni. Most normál esetet veszünk, a sztrájktörvény alapján kollektív munkaügyi vitát kezdeményezett, és a kollektív munkaügyi vitára, rendelkezésre álló időpont alatt a még elégséges szolgáltatásról is tárgyalásokat kezdeményeznek. Ez a standard eset, hogy így fogalmazzuk. És van ez az eset, amikor benne vagyunk egy sztrájkhelyzetben, ami folyamatban van, vagy pedig már több fordulója is létezett. Mintahogyan látszik, itt is gyakorlatilag az elmúlt három évben különböző időpontokat éltünk át a sztrájk kapcsán. Tehát, volt normál munkavégzési időszak, iskolaidő alatt, volt alatta ballagás, tehát májusi időpont, és ha jól emlékszem, volt karácsony előtti időpont is. Tehát, az utasok igénye, a különböző időszakokban más és más és más formában jelenik meg. Tehát, erre már Elnök úr utalt, hogy a menetrend, mint kiinduló. Viszont a menetrend is ismeri ezeket a külön időszakokat. Tehát, ennek is van egy sajátossága. Mi arra gondolunk, hogy a feltételek között, tehát a még elégséges szolgáltatás feltételei között nagyon fontos, rögzíteni, hogy milyen feltételek között megszervezett sztrájkra, tehát, hogy milyen időszakban megszervezett sztrájkra vonatkozik az az adott vonatmennyiség. Tehát, ennek egyik alapvető ismérve azért az, hogy teljesen más egy kétórás, vagy egy hatórás, vagy egy határozatlan időtartamra szóló, tehát 24 órát is meghaladó sztrájk. Tehát, más feltételrendszer van mellette. Alapvetően a ’95-ös javaslatban egyébként, tanulmányozva, ott tehervonatok is közlekedtek. Tehát, van benne üzemi kiszolgáló tehervonatoknak a kérdése. Tehát, azzal kapcsolatosan is kell MÁV esetében legalább valamit mondani, hogy más vasúttársaságok, tehát nemcsak a START, hanem a más vasúttársaságok tekintetében mit gondolunk ebben a formában. Én megpróbálom, meghallgatni, nem kommentálni. Tehát, én nem tudom… sajnos, az az érzésem, amikor ilyen megnyilvánulásokat folytatsz, akkor pont olyan dolgot mondok, amit nem tudsz vitatni.
Munkáltató: Bocsánat. Ez alapján úgy gondoljuk, hogy a bíróság ki fog adni egy örökidőkre szóló, általános állásfoglalást, hogy ez mindig ennyi, és ez mindenkire, örökre… ugye, ugye? Na. Ebben van közöttünk… amíg a kollektív munkaügyi vita tart, szerintetek. Jó. Hát, szerintünk meg, az adott, egyes sztrájkokhoz, mint ahogy a Legfelsőbb Bíróságnak a döntése kimondta, hogy az ugyanabban a kollektív munkaügyi vitában van többször újrakezdeményezve, felfüggesztve a sztrájk, azon önállóan működő sztrájkokról volt szó. És ezekben az esetekben azt állítjuk, hogy nem a kollektív munkaügyi vitában, hanem önállóan, minden egyes sztrájkhoz kapcsolódóan, semmi akadálya nincs, és semmi nem tiltja, hogy meg lehessen állapítani a még elégséges szolgáltatást. Abban értettem egyet az Elnök úrral, hogy ez törvényben valóban nehezebb. De, az, hogy… Balázs, azt munkáltatók részéről nem tudjuk elképzelni, hogy a bíróság, mondjuk, azt mondaná ebben az esetben, hogy kérem szépen, itt van, amíg ez a kollektív munkaügyi vita tart, addig itt ennyi lesz, és akkor ezt így döntött a bíróság. Oké. És még egy probléma van, ami viszont szerintem, mindenféleképpen fontos, hogy értem itt Elnök úr által nagyon nyomatékosan kifejtett érvelést a bíróság döntésére, némileg egy kicsit prejudikáltan, hogy mégis, mihez fog nyúlni. Én úgy gondolom, hogy a Munkaügyi Bíróságot és a másodfokot egy dolog köti, a még elégséges szolgáltatásnak az előírása. Teljesen mindegy, hogy miben állapodtak meg a felek, most, a századfordulón, tavaly, bármikor, a bíróságnak a határozatában, a sztrájktörvény alapján egy dolgot kell megtennie, mégpedig a törvény szerint lakosságot alapvetően érintő tevékenységet nyújtó munkáltatónál meghatároznia azt a szolgáltatást, ami még elégségesnek minősül. Én azért ebben a tekintetben, minthogy a jogalkotó így döntött, emiatt talán ne nekünk fájjon a fejünk. Mi próbáljunk meg megállapodni. Annyi a különbség összesen abban, ami elhangzott, hogy ahogy Alelnök úr kifejtette az előbb, Alelnök úr a kollektív munkaügyi vita egész léthosszára gondolja az adott papírt, ami valahogy köttetik, vagy kibocsáttatik, vagy valami történik, a munkáltatók részéről viszont úgy gondoljuk, hogy az egyes sztrájkokhoz kapcsolódóan lehet ezt csak, meghatározni, és ezt szeretnénk megtenni. Erről beszélek. Lehet, hogy nem érthető, amit mondok, akkor…

VDSZSZ: …sztrájkot, akkor nem fog különféle még elégséges szolgáltatást megállapítani a bíróság. Egyet fog. Na most, hogyha azt mondjuk, hogy öt évig tarthat ez a sztrájk, a bíróságnak, a bíróság valószínű, hogy ehhez az öt évhez állapítja meg. Na most, hogyha közben meg-megszaggatjuk, mert gördítjük, ugyanaz érvényes. Tehát, nyilvánvaló, hogy megtalálható, azok a formulák, amik leegyszerűsítik a bíróság dolgát.

VDSZSZ: Hát, egy pillanat…

VDSZSZ: Hagy mondja a Mariann. Be akar valamit tűzni.

Munkáltató: Elnök úrnak ehhez a kérdéséhez hagy mellékeljem már. Akkor azt hogyan kezeljük, hogy a munkavállaló bármikor sztrájkba léphet? Tehát ez nem fér logikailag… tehát, van egy még elégséges szolgáltatásról megállapodás. Elindul a sztrájk, a szakszervezet átküldi a dokumentumot, hogy felfüggesztette a sztrájkot. És akkor volt ez az érvelés, hogy de bármelyik munkavállaló, bármikor sztrájkba léphet, és ahhoz kell a még elégséges szolgáltatás. De hát ahhoz is tartozik valamilyen bejelentés.

VDSZSZ: Hát, annyi tartozik hozzá, Mariann, hogy bejelentjük, hogy a felfüggesztést…
VDSZSZ: De, nincs felfüggesztés.

VDSZSZ: De hát, lesz felfüggesztés, mert a gördülősztrájkhoz kell felfüggesztés, merthogy kézben kell tartani a sztrájkot. Tehát, nem elég, hogy a munkavállalók bozóttüzeket gyújtanak itt-ott, tehát ez azért a mi felelősségünk marad, természetesen. És hát, ti is addig örüljetek, amíg a szakszervezet képes kézben tartani ezeket, mert ha ez elszabadul, és a munkavállalók kezdenek itt-ott akciókat, koordinálatlanul, akkor annak sokkal súlyosabb következményei lehetnek, én úgy gondolom. Tehát, próbáljunk arra koncentrálni, hogy egy olyan típusú még elégséges szolgáltatást kössünk, amely egyébként figyelemre van ezzel is. Én el bírom képzelni akár azt is, hogyha hosszan elnyúló sztrájk van, akkor természetesen, a szezonális ingadozást is figyelembe lehet venni, persze, ugyanolyan mértékekkel, mint ami egyébként a többit is jelenti, a nem szezonális, nem a szezon tetején lévő szolgáltatási mértéket próbálja leképezni. Tehát, szerintem, mindenben lehet, mindenben lehet egyezkedni, csak azt szeretnénk, hogy jóhiszeműen alkalmazzátok a jogot. Egyébként pedig, visszatérve még a bíróságra, amit semmiképp nem szeretnénk. A bíróságnak ez egy macerás dolog lesz, nem fogja szeretni a még elégséges szolgáltatásokról szóló, peren kívüli eljárásokat, és minél előbb túl akar rajta, lenni. Kézenfekvő… nem akarok prejudikálni, de ha én bíró lennék. Én azt mondanám, hogy amit már a felek egyszer elfogadtak, az biztos, valahogy közel áll az igazsághoz, és én azt mondanám, mert annak van a legkisebb kockázata, hogy akkor az legyen. De hát, mi ezt tudjuk finomítani. A tárgyalásokon tudjuk finomítani. A bíróság, nem valószínű, hogy tudja ugyanezt csinálni, mint ahogy mi, akik hozzáértően próbáljuk közelíteni ezt a problémát. És hogyha egyszer már a bíróság ebben a kérdésben állást foglal, akkor nagyon nagy az esély arra, a bírói joggyakorlatot figyelembe véve, hogy ez azért egy olyan érték lesz, ami a következő időszakban mértékadó lesz a bíróság számára. De, nem akarjuk ezt. Mi úgy érezzük, hogy könnyű helyzetben vagyunk, mégse próbálkozunk be, hanem megállapodni szeretnénk veletek.

VDSZSZ: Na, szóval, az a helyzet, hogy egyre jobb ötleteket adtok, és amíg ilyenekben töritek a fejteket, hogy amennyiben a sztrájk felfüggesztésre kerül, ami hangsúlyozom, nekem nem, én nem látom ennek semmifajta jogi alapját, ez csak egy gesztus, hiszen semmi közünk hozzá, hogy most felfüggesztjük, vagy nem függesztjük föl, ez is egy lehetőség, jogi kötőerővel nem bír, mert ha a sztrájk föl van függesztve, akkor is jogában áll a munkavállalónak, sztrájkolni, meggyőződésem – de ebben tévedhetek –, hiszen, a kollektív munkaügyi vita nem zárult le. A szakszervezet maximum csak felhívással fordulhat a munkavállalókhoz, hogy most, ha lehet, akkor mérsékeljék magukat. De, ha ti úgy gondoljátok – egy jó ötlet, igen –, hogy ez egy új sztrájkhelyzetet teremt, akkor majd teszünk róla, hogy oly módon oldjuk ezt a kérdést meg, hogy ne lehessen új helyzetet e vonatkozásban keletkeztetni, mondjuk, a még elégséges szolgáltatás tekintetében sem. Ha a bírósági ítéletről beszélünk. Egyébiránt, ha a megállapodásról van szó, az pedig ugye, azt is jelenti, hogy a még elégséges szolgáltatásban a felek meg kell, hogy állapodjanak, de azt bármikor módosíthatják. És a sztrájk időtartam alatt ugye, a feleknek az egyeztetési kötelezettségük fennáll, ami szerintem, akár még a még elégséges szolgáltatásokra, illetve nem még, hanem arra is kiterjed. Tehát, hogyha egy megkötött megállapodást a még elégséges szolgáltatás vonatkozásában a sztrájk kimenetelétől függően, a tárgyalások hatásától függően lehet akár módosítani is. Semmi nem tiltja. Megváltoztatni persze, csak a két fél teheti, ha van megállapodás. Ha viszont már bíróság ebben egyszer döntött, akkor nem lehet megváltoztatni. Akkor nem lehet megváltoztatni, az a helyzet, mert akkor az jogerős bírói döntés, hogy arra a… akkor tényleg meg kell szakítani a kollektív munkaügyi vitát, és újraindítani. De, ez csak ilyen első megközelítés. Úgyhogy, lehet velünk szórakozni, és próbálkozni, és különböző, hajánál fogva előrángatott érveket kitalálni arra vonatkozóan, hogy miért ne lehessen itt megállapodnunk, és miért tárgyalgassunk erről heteket. Nem fogunk heteket tárgyalgatni erről, kedves Mariann, félreértés ne essék. Legalábbis, én nem leszek azon, hogy ezen heteket tárgyaljunk, maximum egy, vagy két hetet, de már azt is soknak ítélem. Mit? Így van. Mert a bíróságnak is három hét kell, és még egyszer mondom, az a kollektív munkaügyi vita, amiről nem vagytok hajlandók, tárgyalni, mert állítólag nem tudjátok, miről van szó, ahogy az előbb ez elhangzott, nem tudjátok, miért van kollektív munkaügyi vita. Így van. Emiatt azt a helyzetet se akarjuk előállítani, hogy a munkavállalók, akik esetleg – még egyszer – nincsenek tisztában teljesen, a magyar jog szabályaival, jogellenes sztrájkban vegyenek részt. Amit elkezdhetnek úgy, hogy még nincs a még elégséges szolgáltatásról megállapodás. Tehát, időkényszerben vagyunk, ha tetszik, ha nem. És lehet itt polemizálni, meg variálni, meg ötletelni, csak javaslom, ezt gondoljátok végig, mert a bíróság viszont kötve van, és dönteni fog. És akkor az lesz. Ha kedvünkre dönt, akkor örülni fogunk, ha a kedvetekre, akkor meg ti fogtok örülni. Mi? Ennyi. De, vannak ötleteink, úgyhogy…
Munkáltató: Fel tudunk készülni, de nemet nem mondtunk, csak azt mondtuk, hogy milyen kérdéseket szerettünk volna tisztázni, hozzákapcsolódóan. Tehát, egy szóval nem mondtunk nemet. Jó? Tehát tárgyalni kívánunk, mert én azt gondolom, hogy az az érdekünk, hogy itt szülessen meg a megállapodás, nem ténylegesen olyan feltételekre, vagy körülményekre, amik nehezen érvényesíthetők utána, mind két oldalról. És, ha valamit mondhatnánk, hallhatnánk a konkrét sztrájk időpontjára vonatkozóan. Tehát… tessék?

VDSZSZ: A VDSZSZ követelései fönnállnak, hiszen nem mondtuk le. A legutolsó VÉT-en bejelentettük, hogy 250 ezer 150-re csökkent egy testületi döntés alapján. Ugye, most tudjuk, miről beszélek? Jó. Tehát, változatlanul fönnáll az, hogy a kihelyezési pótlékot a kihelyezett cégeknél alkalmazni kell, a cég átszervezésében való részvételre megállapodás szerint járó 150 ezer forint, ami ma 150 ezer forint, továbbra is a követelés része. És hát nyilvánvaló, hogy a bértárgyalásoknál is érintettük már itt, hogy enélkül, az erről való megegyezés nélkül mi nem tudunk 2011-es bérmegállapodást aláírni. Azt hiszem, erre emlékeztek. Szószerintiben biztos benne van, mert én elmondtam. Tehát, gyakorlatilag ez azt jelentette, hogy össze van kötve, ez a megjegyzésem azt jelentette, hogy össze van kötve az idei bértárgyalás a követeléseink megtárgyalásával is. Ezért fontos az, hogy belátható az az időtáv, hogy ugye, 20-áig meg kellene egyezni a 2011 évi bérfejlesztésről ahhoz, hogy át tudjátok vezetni, és a februárban kifizetendő januári bérekre már hatással legyen, és ez keresztülvezethető legyen. Tehát, tíz nap van. Ma 10-e van, akkor ez tíz nap. És tíz napon belül a mi követelésünkből, illetve a… tehát, a mi követeléseinkről és az ez évi bérfejlesztési paraméterekről egyezséget kellene kötni. Ha ez nem, akkor nyilvánvaló, hogy 21-én, amikor már ezt nem tudjuk perfektuálni, 21-én előállhat az a helyzet, hogy a VDSZSZ sztrájkot hirdet a követelések alátámasztására. Konkrét napra. Aztán, azt szeretném még mondani, hogy ez most kifutni látszik, ugye, mert a tárgyalásokat követő még 15 nap kell a bírósági eljáráshoz, tehát 20-án meghirdethetjük a tárgyalást, időpontra, de nem fogjuk, változatlanul, hiszen a törvénytervezetnek volt egy olyan munkaváltozata, amikor még az is benne volt, hogy valahány nappal korábban be kell jelenteni a sztrájkot, de ez nem került be a törvénybe, gondolom, észrevettétek. Tehát, az, hogy mikor jelentjük be a kezdést, ezt továbbra is ugyanolyan módszerek szerint fogjuk használni, alkalmazni, mint ahogy eddig. Feltéve, hogy a még elégséges szolgáltatásokról szóló megállapodást nem fogja a munkáltató megzavarni azzal, hogy a megállapodásban szereplő vonatokon túl, erőből, izomból, további vonatokat akar betenni. Mert, ha ebben meg tudunk egyezni, akkor természetesen, akár két héttel előtte is be tudjuk jelenteni a sztrájk időpontját, hiszen akkor, ha nem zavarja meg a sztrájkot a munkáltató sztrájktörőkkel, akkor természetesen, az érdekeltségünk elmúlik abban, hogy meglepetést okozzunk a sztrájk kezdésének időpontjával, a munkáltató részére. Köszönöm szépen.
VDSZSZ: Tehát, amit a Pista elmondott, az csak arra az esetre vonatkozhat, nyilvánvalóan, amikor megegyezés van a munkáltató és a szakszervezet között. Mert, hogyha ez nem így van, akkor nem is lehet megállapítani a sztrájk kezdő időpontját, hiszen kötve vagyunk a bíróság döntéséhez. Amikor az jogerőre emelkedik, onnantól van lehetőség arra, hogy sztrájk induljon. Tehát, nem tudom, még ha megfeszülünk, sem tudunk, ha akarnánk, sem tudnánk bejelenteni a sztrájk időpontját, csak ilyen lebegtetett formában, hogy amikor a bíróság jogerősen kimondta az ítéletét, annak függvényében eldöntjük, hogy mikor kezdjük, vagy esetleg nem, mert mondja azt, hogy száz vonattal többel közlekedjen. Tehát, nagyon meglep a kérdésfeltevés, mert az úgy adja magát. Akkor egy szerdai tárgyalást kezdeményezünk, mert holnap van a másik tárgyalásunk, úgyhogy akkor… rendben. Akkor szerda, 16 óra… 
Munkáltató: teljesen biztosan tudjuk vállalni, hogy a szerda reggelre ott lesz a gépen. Úgy jó? Nem? Hát nem elég? Hát, reggelre, nyolc órára. Egy dolgot kérhetnék, Mert most már akkor meg lehetne erősíteni írásban, hogy mi most az aktuális kollektív munkaügyi vitakövetelés? Hol küldted át utoljára? Még egyszer. Tehát, jó lenne egy hivatalos, tehát… azóta körülbelül hét darab követelés van, a 2009-es bérfejlesztéstől kezdve. Tehát, egyetlenegy nincs lezárva semmilyen formában. Tehát, azért lenne jó tudni, hogy mi valójában most, az aktuális követelés. Az előbb arról volt szó, hogy a kollektív munkaügyi vitában jó lenne, ha eredménnyel tudnánk járni. MÁV Zrt. címére érkezett… akkor, ami a bértárgyalás jegyzőkönyvében van, annyi követelés van? Igen? Azt lehetne…

VDSZSZ: 150 ezer forint, illetve a kihelyezési pótlék azoknál a cégeknél, akik 2007. január 1-jétől kihelyezésre kerültek az anyavállalattól. Ebben a pillanatban nincs. A MÁV-val szemben. Igen. Tehát, a MÁV Zrt-vel szemben…

VDSZSZ: És a csoportokkal szemben.

VDSZSZ: MÁV csoporttal. Jó. Szerintem, ez tiszta. Köszönöm szépen.

